qundao/data-zh-poetry huggingface dataset:
广荫亭诗
作者：陈士徽
朝代：宋

唐翁静者闭门饮水啜粥无知音，我能发尔一片冰清心。
巨风吹天振海浪如屋，此翁林中眠正熟。
中天渴乌吐火六合新开窑，此翁两鬓秋飕飕。
小儿烂羊瓜果尽青紫，此翁临水洗双耳。
蜩蟾蛙蚓聒乱昕夕雷无声，此翁宴坐观黄庭。
编茅斵室大如斗，苍雪丝丝翳窗牖。
忍饥学得西山夫，胸中有道癯不枯。
木榔始花赤已实，百亩沉沉如栉密。
露结风高霜气寒，润如美竹馨如兰。
翁居巷南我巷北，况有薇郎能主客。
书篚几杖皆清风，相看荫我冰雪容。
琼州岁月不可度，此境中州亦稀遇。
苦茗满碗谈兴亡，日长归来月满堂。
明朝一舸崖州去，世事茫茫隔烟雾。
袖携毫楮觅扁题，鸿飞冥冥留爪泥。
为书广荫扁翁室，淡墨欹轻醉中笔。
乘醉更作广荫诗，千载留与知音知。
和林艾轩城山国清塘韵
作者：陈士楚
朝代：宋

山光一洗红尘眼，长松夹道摇青伞。
回头下瞰百川溶，亭皋小立凌刚风。
杰阁玲珑朱绿户，何年蓬莱移左股。
山僧见客不敛眉，梵呗琅琅应鱼鼓。
欲携三尺弹龟山，淳风一去不復还。
仞墙草长章逢少，几百年来风月闲。
嗟哉贤圣远復远，天高地下日易晚。
和林艾轩城山国清塘韵
作者：陈士楚
朝代：宋

山光一洗红尘眼，长松夹道摇青伞。回头下瞰百川溶，亭皋小立淩刚风。杰阁玲珑朱绿户，何年蓬莱移左股。山僧见客不敛眉，梵呗琅琅应鱼鼓。欲携三尺弹龟山，淳风一去不复还。仞墙草长章逢少，几百年来风月闲。嗟哉贤圣远复远，天高地下日易晚。
句
作者：陈士泰
朝代：宋

阆州苍翠与云齐，阆水连城碧渺瀰。
沁园春·寿胡守
作者：陈士豪
朝代：宋

把酒西湖，问梅一笑，为谁试花。有淡庵人品，精忠许国，文昌地位，清白传家。鸾检封芝，麟符剖竹，立马嘶风催戌瓜。从今好，听夜郎江上，谯鼓喧檛。雌堂玉暖吴娃。向燕寝香中早放衙。但一麾十里，风清画戟，五溪六诏、云拥高牙。褒玺疏荣，锋车趣召，万寿杯中色翠霞。何须更，问武陵玉屑，勾漏丹砂。
沁园春·把酒西湖
作者：陈士豪
朝代：宋
体裁：词

把酒西湖，问梅一笑，为谁试花。
有淡庵人品，精忠许国，文昌地位，清白传家。
鸾检封芝，麟符剖竹，立马嘶风催戍瓜。
从今好，听夜郎江上，谯鼓喧歈。
雌堂玉暖吴娃。
向燕寝香中早放衙。
但一麾十里，风清画戟，五溪六诏、云拥高牙。
褒玺疏荣，锋车趣召，万寿杯中色翠霞。
何须更，问武陵玉屑，勾漏丹砂。
宿连云楼
作者：陈壶中
朝代：宋

自爱山楼宿，微吟北兴浓。
凭阑最深处，见月在高峰。
清唳来孤鹤，新凉生数松。
葛坛名已远，何处觅仙踪。
宿连云楼
作者：陈壶中
朝代：宋
体裁：五言律诗

自爱山楼宿，微吟此兴浓。凭阑最深处，见月在高峰。清唳来孤鹤，新凉生数松。葛坛名已远，何处觅仙踪。
雁山
作者：陈壶中
朝代：宋
体裁：五言律诗

山川秘灵迹，海近气常阴。尊者何年在，樵人去路深。云龙归绝顶，花鸟傍禅心。十八前朝寺，哀猿空夜吟。
题大隐堂
作者：陈大任
朝代：宋

池面嫩荷初汎水，栏边新笋欲齐檐。先生尽景论文饮，不觉斜阳已上帘。
题大隐堂
作者：陈大任
朝代：宋

池面嫩荷初泛水，栏边新笋欲齐檐。
先生尽景论文饮，不觉斜阳已上帘。
万寿观
作者：陈大方
朝代：宋

石林和月俯清流，一点红尘不许留。
青鸟岂传金母信，彩鸾应返玉皇楼。
苔铺翠点仙桥滑，松积香梢径路幽。
午夜鹤松顶天露，道人睡觉满天秋。
万寿观·其一
作者：陈大方
朝代：宋
体裁：七言律诗

石林和月俯清流，一点红尘不许留。青鸟岂传金母信，彩鸾应返玉皇楼。苔铺翠点仙桥滑，松积香梢径路幽。午夜鹤翻松顶露，道人睡觉满天秋。
万寿观·其二
作者：陈大方
朝代：宋

玉佩丁东下界闻，天风吹动碧霞裙。
刘郎跨鹤游三岛，王子吹笙到五云。
洞府夜光传玉印，石坛月色礼茅君。
若逢天上吴仙子，应问丹砂成几分。
唐隐士袁宣墓
作者：陈大方
朝代：宋

茅山东北燕山前，翁仲遗墟几百年。时有吴人来问隐，不知唐树已啼鹃。山童解指看碑路，野衲分耕祭墓田。厚夜肯教黄壤晓，悲风偏动夕阳天。
唐隠士袁宣墓
作者：陈大方
朝代：宋

茅山东北燕山前，翁仲遗墟几百年。
时有吴人来问隠，不知唐树已啼鹃。
山童解指看碑路，野衲分耕祭墓田。
厚夜肯教黄壤晓，悲风偏动夕阳天。
无题
作者：陈大用
朝代：宋
体裁：七言绝句

闲拈红叶欲题诗，待得诗成又懒题。心事不随流水去，月明人在赤桥西。
绝笔
作者：陈大雅
朝代：宋

胡柳陂中过，令人念战功。兵交千骑没，血染一川红。朱氏皆豚犬，唐家尽虎龙。壮图成慷慨，掷剑向西风。
绝笔
作者：陈大雅
朝代：宋

胡柳陂中过，令人念战功。
兵交千骑没，血染一川红。
朱氏皆豚犬，唐家尽虎龙。
壮图成慷慨，掷劒向西风。
句
作者：陈大震
朝代：宋

海滨推老大，粹行比珩璜。
西湖
作者：陈大震
朝代：宋
体裁：七言律诗

有湖光处有山多，独此平坡玉一窝。天下比来几西子，水中曾见百东坡。不随巨浸熏为瘴，肯为飞廉鼓作波。莫作无根潢潦看，两支流出万囷禾。
大暑松下卧起二首
作者：陈天瑞
朝代：宋

迅翻趋炎歊，高标閟幽雅。隐士何所营，茇之清荫下。故居禾黍生，帡幪若大厦。熟卧南风边，飞梦游虞夏。五弦天上鸣，击壤歌满野。起来记遗音，析薪有樵者。炎威一何骄，不有商飙惨。苍茫云海路，飞龙不可览。我本灌园人，昔乃从铅椠。万事已灰心，十载空尝胆。亭亭松篁边，小池开菡萏。芬清泥自污，根固波徒撼。终日哦其间，一卧寂百感。相期晚节香，看此秋容淡。
大暑松下卧起二首·其一
作者：陈天瑞
朝代：宋

迅翻趋炎歊，高标閟幽雅。隐士何所营，茇之清荫下。故居禾黍生，帡幪若大厦。熟卧南风边，飞梦游虞夏。五弦天上鸣，击壤歌满野。起来记遗音，析薪有樵者。
大暑松下卧起二首·其一
作者：陈天瑞
朝代：宋

迅翻趋炎歊，高标閟幽雅。
隐士何所营，茇之清荫下。
故居禾黍生，帡幪若大厦。
熟卧南风边，飞梦游虞夏。
五絃天上鸣，击壤歌满野。
起来记遗音，析薪有樵者。
大暑松下卧起二首·其二
作者：陈天瑞
朝代：宋

炎威一何骄，不有商飇惨。
苍茫云海路，飞龙不可览。
我本灌园人，昔乃从铅椠。
万事已灰心，十载空尝胆。
亭亭松篁边，小池开菡萏。
芬清泥自污，根固波徒撼。
终日哦其间，一卧寂百感。
相期晚节香，看此秋容淡。
大暑松下卧起二首·其二
作者：陈天瑞
朝代：宋

炎威一何骄，不有商飙惨。苍茫云海路，飞龙不可览。我本灌园人，昔乃从铅椠。万事已灰心，十载空尝胆。亭亭松篁边，小池开菡萏。芬清泥自污，根固波徒撼。终日哦其间，一卧寂百感。相期晚节香，看此秋容淡。
月岩
作者：陈天瑞
朝代：宋

怪石堆云矗太宗，女娲炼出广寒宫。一轮常满阴晴见，万古无亏昼夜同。捣药声繁驱白兔，漏天孔正透清风。光明自照如来境，肯学嫦娥西复东。
月岩
作者：陈天瑞
朝代：宋

怪石堆云矗太宗，女娲炼出广寒宫。
一轮常满阴晴见，万古无亏昼夜同。
捣药声繁驱白兔，漏天孔正透清风。
光明自照如来境，肯学嫦娥西復东。
送包释可抚机
作者：陈天锡
朝代：宋
体裁：五言律诗

州带福星明，君今指去程。乱山秋雨后，一路野蝉鸣。时静军书少，人閒官况清。归来话风土，尽识荔枝名。
上泸帅梁公
作者：陈天麟
朝代：宋

旧已元枢幕，今犹大将牙。恩威伸六诏，封域总三巴。早晚看鸣佩，轩翔入判花。不妨乘驷马，上冢一还家。册府推前辈，文场惯主盟。冀闲收汗血，昆圃出连城。料想金瓯覆，遥知水鉴明。从今青与紫，四海尽门生。六辔澄清日，三军指顾中。关山都识面，草木尚倾风。饮马伊吾北，回銮涧水东。庙谟应富有，倾倒莫匆匆。
上泸帅梁公·其一
作者：陈天麟
朝代：宋
体裁：五言律诗

旧已元枢幕，今犹大将牙。恩威伸六诏，封域总三巴。早晚看鸣佩，轩翔入判花。不妨乘驷马，上冢一还家。
上泸帅梁公·其三
作者：陈天麟
朝代：宋
体裁：五言律诗

六辔澄清日，三军指顾中。关山都识面，草木尚倾风。饮马伊吾北，回銮涧水东。庙谟应富有，倾倒莫匆匆。
上泸帅梁公·其二
作者：陈天麟
朝代：宋

册府推前辈，文场惯主盟。冀闲收汗血，昆圃出连城。料想金瓯覆，遥知水鉴明。从今青与紫，四海尽门生。
上泸帅梁公·其二
作者：陈天麟
朝代：宋

册府推前辈，文场惯主盟。
冀闲收汗血，昆圃出连城。
料想金瓯覆，遥知水鑑明。
从今青与紫，四海尽门生。
与客饮乾明寺东古梅下
作者：陈天麟
朝代：宋

寥寥耆旧尽，欣欣花木新。十梅亦老矣，手植知何人。不种官路傍，社栎同百春。想当太平时，来者纷蹄轮。我来几世后，寻芳披棘榛。众枝叠玉蕊，光风卷香尘。坐客稍稍醉，坠英欲成茵。老圃亦后来，始园从谁询。渊明饮松下，故事良可遵。饮散弃花去，明日迹已陈。
与客饮干明寺东古梅下
作者：陈天麟
朝代：宋

寥寥耆旧尽，欣欣花木新。
十梅亦老矣，手植知何人。
不种官路傍，社栎同百春。
想当太平时，来者纷蹄轮。
我来几世后，寻芳披棘榛。
众枝迭玉蕊，光风卷香尘。
坐客稍稍醉，坠英欲成茵。
老圃亦后来，始园从谁询。
渊明饮松下，故事良可遵。
饮散弃花去，明日迹已陈。
偶作
作者：陈天麟
朝代：宋

蹇步青云晚，疏慵白发多。生涯聊尔耳，功业定如何。坐与此君语，谁携欢伯过。向来湖海气，老矣付烟波。
偶作
作者：陈天麟
朝代：宋

蹇步青云晚，疏慵白髮多。
生涯聊尔耳，功业定如何。
坐与此君语，谁携欢伯过。
向来湖海气，老矣付烟波。
又次前韵
作者：陈天麟
朝代：宋

积阴元自宅幽都，昨夜东风一扫无。玉殿仙班摇杂佩，银罂御膳染香酥。柳萦翠带方眠眼，梅褪红妆已露须。拭目太平知有日，两宫勤俭过祥符。
又次前韵
作者：陈天麟
朝代：宋

积阴元自宅幽都，昨夜东风一扫无。
玉殿仙班摇杂佩，银罂御膳染香酥。
柳萦翠带方眠眼，梅褪红粧已露鬚。
拭目太平知有日，两宫勤俭过祥符。
句
作者：陈天麟
朝代：宋

笋槊秧斜入图画，令人魂梦到家山。白云楼荒危堞在，莫愁村近暮烟横。紫芝秀出何年日，碧藕开成几丈花。
句·其一
作者：陈天麟
朝代：宋

笋槊秧斜入图画，令人魂梦到家山。
句·其三
作者：陈天麟
朝代：宋

紫芝秀出何年日，碧藕开成几丈花。
句·其二
作者：陈天麟
朝代：宋

白云楼荒危堞在，莫愁村近暮烟横。
后林寺
作者：陈天麟
朝代：宋
体裁：五言律诗

凉飔发远轫，残暑促归轮。山色不厌客，蝉声强聒人。功名尘外累，身世醉中真。更上高楼望，何峰可卜邻。
吕仲及适安堂
作者：陈天麟
朝代：宋
体裁：七言律诗

事如昨梦本来空，正在黄粱一熟中。到处随缘是安乐，人生何地有穷通。飞花不到东风舞，霜叶空怜醉面红。只恐他年终未免，传家重说小申公。
吕城舟行晚晴
作者：陈天麟
朝代：宋
体裁：七言律诗

杨柳堤长月一湾，芙蓉花小蓼初斑。孤帆白鸟无边水，残日断云何处山。远客自应归兴动，新诗都在晚晴间。功名有底催人去，只合渔樵作往还。
妙相寺风雨亭
作者：陈天麟
朝代：宋
体裁：七言绝句

夜闻骚屑此君语，晨起急登风雨亭。一笑相逢珍重别，不随人改旧时青。
寿洋川李守昌谔二首
作者：陈天麟
朝代：宋

桂子风高瑞霭浮，晓来无处不欢讴。共怀襦裤歌廉范，更指龟蒙祝鲁侯。风月莫辜三十咏，星霜行阅八千秋。皇家正重惟良寄，衮服归公正黑头。朱轮画戟拥高牙，散作棠阴十万家。渐向瑶阶对红药，长倾玉斝寿黄花。仙风自是骑鲸客，逸兴行飞犯斗槎。谁为淮南门下客，愿随鸡犬上云霞。
寿洋川李守昌谔二首·其一
作者：陈天麟
朝代：宋

桂子风高瑞霭浮，晓来无处不懽讴。
共怀襦袴歌廉范，更指龟蒙祝鲁侯。
风月莫辜三十咏，星霜行阅八千秋。
皇家正重惟良寄，衮服归公正黑头。
寿洋川李守昌谔二首·其一
作者：陈天麟
朝代：宋

桂子风高瑞霭浮，晓来无处不欢讴。共怀襦裤歌廉范，更指龟蒙祝鲁侯。风月莫辜三十咏，星霜行阅八千秋。皇家正重惟良寄，衮服归公正黑头。
寿洋川李守昌谔二首·其二
作者：陈天麟
朝代：宋

朱轮画戟拥高牙，散作棠阴十万家。渐向瑶阶对红药，长倾玉斝寿黄花。仙风自是骑鲸客，逸兴行飞犯斗槎。谁为淮南门下客，愿随鸡犬上云霞。
寿洋川李守昌谔二首·其二
作者：陈天麟
朝代：宋

朱轮画戟拥高牙，散作棠阴十万家。
渐向瑶阶对红药，长倾玉斝寿黄花。
僊风自是骑鲸客，逸兴行飞犯斗槎。
谁为淮南门下客，愿随鸡犬上云霞。
席上和统制傅公韵
作者：陈天麟
朝代：宋
体裁：七言律诗

迟迟春永昼如年，芳草池塘属惠连。一笑谁云今易得，四并须信古难全。山围锦绣将军树，云遏笙歌刺史天。不向风光共流转，恐辜柳絮与榆钱。
延寿寺
作者：陈天麟
朝代：宋
体裁：七言绝句

一溪寒玉佩环声，两径徘徊管送迎。寺学鹫峰侵汉起，山如龙尾撇波行。
忆旧
作者：陈天麟
朝代：宋

西湖当日雨如丝，尚记移家去国时。发短自怜今种种，印悬那得更累累。身如乌鹊空三匝，家似鹪鹩寄一枝。万事此心俱不计，尚容开口细论诗。
忆旧
作者：陈天麟
朝代：宋

西湖当日雨如丝，尚记移家去国时。
髮短自怜今种种，印悬那得更纍纍。
身如乌鹊空三匝，家似鹪鹩寄一枝。
万事此心俱不计，尚容开口细论诗。
扬州琼花
作者：陈天麟
朝代：宋

髣髴犹称是汉妆，五花刻玉传轻黄。隔江坐想红楼里，插鬓应宜锦瑟傍。疑似聚仙非我类，近邻芍药许同芳。将军且与花为主，免使丛祠作战场。
扬州琼花
作者：陈天麟
朝代：宋

髣髴犹称是汉粧，五花刻玉传轻黄。
隔江坐想红楼裏，插鬓应宜锦瑟傍。
疑似聚仙非我类，近邻芍药许同芳。
将军且与花为主，免使丛祠作战场。
旌德道中
作者：陈天麟
朝代：宋

山邑无邮传，农夫半甲兵。石桥横断岸，草径入荒城。闻道甘泉驾，将临细柳营。风尘何日靖，留眼看升平。
旌德道中
作者：陈天麟
朝代：宋

山邑无邮传，农夫半甲兵。
石桥横断岸，草径入荒城。
闻道甘泉驾，将临细柳营。
风尘何日靖，留眼看昇平。
柳下
作者：陈天麟
朝代：宋

春余暑气已骎骎，唤取胡床坐柳阴。
风裏禽声来木杪，日斜树影倒溪心。
不知昨夜雨多少，幻出数峰云浅深。
老子此间殊不恶，为收佳趣入微吟。
柳下
作者：陈天麟
朝代：宋

春馀暑气已骎骎，唤取胡床坐柳阴。风里禽声来木杪，日斜树影倒溪心。不知昨夜雨多少，幻出数峰云浅深。老子此间殊不恶，为收佳趣入微吟。
深坞寺
作者：陈天麟
朝代：宋
体裁：五言律诗

古寺深深阴，篮舆得得来。三休登陇首，百转入岩隈。乔木千章老，鸣泉万石哀。无人同此趣，独为少徘徊。
游岩豅寺
作者：陈天麟
朝代：宋

山疑梦裏槐安国，僧住壶公小隐天。
门横一水与世隔，不知鱼鼓今几年。
真人阴崖结茅屋，大千世界一粒粟。
佛言芥子纳须弥，我亦来寻赞公宿。
游岩豅寺
作者：陈天麟
朝代：宋

山疑梦里槐安国，僧住壶公小隐天。门横一水与世隔，不知鱼鼓今几年。真人阴崖结茅屋，大千世界一粒粟。佛言芥子纳须弥，我亦来寻赞公宿。
用梁漕韵
作者：陈天麟
朝代：宋

千里岷峨外，三年汉漾西。急流冲水马，腐壤伏樗鸡。伐树惊遭宋，闻韶喜在齐。何时灯火夜，重与拆红泥。
用梁漕韵
作者：陈天麟
朝代：宋

千里岷峨外，三年汉漾西。
急流衝水马，腐壤伏樗鸡。
伐树惊遭宋，闻韶喜在齐。
何时灯火夜，重与拆红泥。
用齐正韵送叔勤归湖北
作者：陈天麟
朝代：宋
体裁：七言律诗

霜点螭坳侍紫皇，高文大册玉锵锵。传家信有青袍物，当代争推古战场。故国未应穷地脉，难兄先已破天荒。相逢若话情亲事，分我朝回满袖香。
田间
作者：陈天麟
朝代：宋

经营一饱慰枯肠，稻作黄云带雨香。溪上烟横秋入画，树梢风细晚分凉。交游断绝山当户，岁月侵寻竹过墙。斗酒只鸡田舍好，枉将袯襫换轩裳。
田间
作者：陈天麟
朝代：宋

经营一饱慰枯肠，稻作黄云带雨香。
溪上烟横秋入画，树梢风细晚分凉。
交游断绝山当户，岁月侵寻竹过墙。
斗酒隻鸡田舍好，枉将袯襫换轩裳。
登上岭游黄山·其一
作者：陈天麟
朝代：宋

朝阳滉漾水朦胧，晓烟横抹天微风。
三十六峰不着色，点缀淡墨排秋空。
小山连延大山倨，林深无人但云树。
平生爱山真成癖，我以意行本无住。
黄山之路何欹危，黄山之溪何涟漪。
登山度水亦劳止，正要行役发吾诗。
仙家与世不相远，径入桃源亦良便。
向来父老亦尝行，竹箨桃花大于扇。
登上岭游黄山·其一
作者：陈天麟
朝代：宋

朝阳滉漾水朦胧，晓烟横抹天微风。三十六峰不著色，点缀淡墨排秋空。小山连延大山倨，林深无人但云树。平生爱山真成癖，我以意行本无住。黄山之路何攲危，黄山之溪何涟漪。登山度水亦劳止，正要行役发吾诗。仙家与世不相远，径入桃源亦良便。向来父老亦尝行，竹箨桃花大于扇。
登上岭游黄山·其二
作者：陈天麟
朝代：宋

风扫烟岚一万重，平生佳处始相逢。未骖轩后浮丘驾，已见天都石柱峰。阆苑欲传青鸟信，壶天安用白云封。朝真我亦通仙籍，况复年来访赤松。
登上岭游黄山·其二
作者：陈天麟
朝代：宋

风扫烟岚一万重，平生佳处始相逢。
未骖轩后浮丘驾，已见天都石柱峰。
阆苑欲传青鸟信，壶天安用白云封。
朝真我亦通仙籍，况復年来访赤松。
石壁道中
作者：陈天麟
朝代：宋

云山叠叠石齿齿，山色溪声三十里。霜馀木叶半丹青，道上松风杂宫徵。舍车而徒度险艰，迩来趼足愁跻攀。官闲无禄与王事，不妨拄杖对潺湲。
石壁道中
作者：陈天麟
朝代：宋

云山迭迭石齿齿，山色溪声三十里。
霜余木叶半丹青，道上松风杂宫征。
舍车而徒度险艰，迩来趼足愁跻攀。
官闲无禄与王事，不妨拄杖对潺湲。
福田寺
作者：陈天麟
朝代：宋

逵市前朝寺，何年古佛庐。上方分胜业，小筑寄幽居。坡陇青相接，川原绿自如。攲眠听秋雨，怀抱稍虚徐。
福田寺
作者：陈天麟
朝代：宋

逵市前朝寺，何年古佛庐。
上方分胜业，小筑寄幽居。
坡陇青相接，川原绿自如。
欹眠听秋雨，怀抱稍虚徐。
秋霜阁
作者：陈天麟
朝代：宋
体裁：七言律诗

登台坐想遗民钓，入寺行歌李白诗。竹榻蒲团僧定早，清鞋布袜我归迟。云边扫石留题处，月下凭栏把酒时。百尺苍松唐旧物，问渠尝阅几兴衰。
纪颂
作者：陈天麟
朝代：宋
体裁：七言律诗

宅家图任久虚怀，镇抚三年辍弼谐。鹓鹭倾心望归洛，貔貅贾勇待平淮。已擎天柱旋坤轴，会正杓衡拱泰阶。多少中兴勋业事，未知谁□颂磨崖。
胜因寺
作者：陈天麟
朝代：宋
体裁：七言律诗

山行诘曲到禅林，台殿丹青岁月深。薄晚春寒生几席，逼人空翠扑衣襟。客尘冉冉凌清思，俗状纷纷费苦吟。若得一丘容我老，便携藜杖事幽寻。
舟中
作者：陈天麟
朝代：宋

湖阔帆风饱，山长眼力疲。
晚凉行进酒，秋色最宜诗。
别意果作恶，虚名难疗饥。
此生无住着，投老欲何之。
舟中
作者：陈天麟
朝代：宋

湖阔帆风饱，山长眼力疲。晚凉行进酒，秋色最宜诗。别意果作恶，虚名难疗饥。此生无住著，投老欲何之。
茅殿寺
作者：陈天麟
朝代：宋

伊昔高人隐，诛茅此殿阴。丹青妙轮奂，香火閟幽深。朝市有迁换，溪山无古今。萧斋午睡觉，攲枕一长吟。
茅殿寺
作者：陈天麟
朝代：宋

伊昔高人隐，诛茅此殿阴。
丹青妙轮奂，香火閟幽深。
朝市有迁换，溪山无古今。
萧斋午睡觉，欹枕一长吟。
访张元明山斋
作者：陈天麟
朝代：宋

张侯诗似岭云闲，飞鸟何心只念还。
醉裏有官如物外，眼前无客似山间。
来听春枕连宵雨，看画秋屏着色山。
老去此身无处用，固应容我作跻攀。
访张元明山斋
作者：陈天麟
朝代：宋

张侯诗似岭云闲，飞鸟何心只念还。醉里有官如物外，眼前无客似山间。来听春枕连宵雨，看画秋屏著色山。老去此身无处用，固应容我作跻攀。
赠水西寺举老
作者：陈天麟
朝代：宋

山前流水化平陆，溪上羣山迭寒玉。
寺逢劫火一再迁，唯有浮图立于独。
江南佛法多衰谢，主张名教一夔足。
诗人江西派，更是真如旧尊宿。
我生遍参未究竟，布袜青鞋走林谷。
师言子归有余师，留饭青精盘苜蓿。
杖藜并语松林路，行听松声如度曲。
尚寒三十六峰盟，游罢同回把黄菊。
赠水西寺举老
作者：陈天麟
朝代：宋

山前流水化平陆，溪上群山叠寒玉。寺逢劫火一再迁，唯有浮图立于独。江南佛法多衰谢，主张名教一夔足。诗人江西派，更是真如旧尊宿。我生遍参未究竟，布袜青鞋走林谷。师言子归有余师，留饭青精盘苜蓿。杖藜并语松林路，行听松声如度曲。尚寒三十六峰盟，游罢同回把黄菊。
赵观察作斋名烟艇孙耘老作唐律相邀同赋乃次其韵
作者：陈天麟
朝代：宋
体裁：七言律诗

知君心本在沧洲，故揭寒斋作钓舟。已遣江湖频入梦，便呼鸥鸟与同游。浮骖未可追前事，画舫犹堪拟胜流。笠泽有家归未得，断肠芦叶荻先秋。
越香台
作者：陈天麟
朝代：宋

佳木寄深坞，自与春有期。幽姿谁复省，轩轩颇矜持。真赏傥已逢，清香袭人衣。士为知己死，此语良不欺。
越香台
作者：陈天麟
朝代：宋

佳木寄深坞，自与春有期。
幽姿谁復省，轩轩颇矜持。
真赏傥已逢，清香袭人衣。
士为知己死，此语良不欺。
过双梅草堂
作者：陈天麟
朝代：宋
体裁：古风

一识园林胜，知君有远心。看林延野色，卧日只空林。山水闲中领，诗书静处深。秋光度林际，留得半庭阴。
送太守李公
作者：陈天麟
朝代：宋

乱花翻阵雨，飞絮转轻毬。别思昏如醉，征鞍挽不留。职循今列郡，秩视古诸侯。当代人争仰，惟公政最优。洋川佳景物，胜迹旧经游。未定中原扰，犹怀傍塞忧。九重爰锡命，千里藉承流。德逐祥云偃，恩随瑞霭浮。带刀还陇亩，挟纩动貔貅。烽柝开边月，犁锄庆麦秋。二天舒士气，五裤沸民讴。虞氏三年考，河南第一州。霜台方荐墨，黼座想凝旒。早晚颁纶綍，东西走置邮。迟迟姑去鲁，几几定归周。明月湖光远，凌云气象幽。烟波浮画鹢，雪浪绕乌牛。好逐桃花涨，轻飞竹叶舟。径归调玉铉，莫待覆金瓯。贱吏伤萍梗，终年仰庇休。龙门曾御李，骥坂会依刘。不作痴儿女，孜孜话别愁。
送太守李公
作者：陈天麟
朝代：宋

乱花翻阵雨，飞絮转轻毬。
别思昏如醉，征鞍挽不留。
职循今列郡，秩视古诸侯。
当代人争仰，惟公政最优。
洋川佳景物，胜迹旧经游。
未定中原扰，犹怀傍塞忧。
九重爰锡命，千里藉承流。
德逐祥云偃，恩随瑞霭浮。
带刀还陇亩，挟纩动貔貅。
烽柝开边月，犂锄庆麦秋。
二天舒士气，五袴沸民讴。
虞氏三年考，河南第一州。
霜台方荐墨，黼座想凝旒。
早晚颁纶綍，东西走置邮。
迟迟姑去鲁，几几定归周。
明月湖光远，凌云气象幽。
烟波浮画鹢，雪浪遶乌牛。
好逐桃花涨，轻飞竹叶舟。
径归调玉铉，莫待覆金瓯。
贱吏伤萍梗，终年仰庇休。
龙门曾御李，骥坂会依刘。
不作痴儿女，孜孜话别愁。
除夕偶成呈同舍兼简陈仲恕
作者：陈天麟
朝代：宋

东皇送暖下青都，雪在梅梢半有无。
爆竹旧闻驱罔象，传杯今怕饮屠苏。
暗中石火频过眼，忙裏银丝欲上鬚。
不解玉堂供帖子，双扉聊与换桃符。
除夕偶成呈同舍兼简陈仲恕
作者：陈天麟
朝代：宋

东皇送煖下青都，雪在梅梢半有无。爆竹旧闻驱罔象，传杯今怕饮屠苏。暗中石火频过眼，忙里银丝欲上须。不解玉堂供帖子，双扉聊与换桃符。
雨中发崇福院
作者：陈天麟
朝代：宋

仆奴颇厌穿云路，老子方欣在眼山。
四面人家高下住，一川烟雨有无间。
时闻鸟语作歌吹，更遣泉声鸣佩环。
沮洳崎岖饱谙历，只余多病鬓毛斑。
雨中发崇福院
作者：陈天麟
朝代：宋

仆奴颇厌穿云路，老子方欣在眼山。四面人家高下住，一川烟雨有无间。时闻鸟语作歌吹，更遣泉声鸣佩环。沮洳崎岖饱谙历，只馀多病鬓毛斑。
青山辞
作者：陈天麟
朝代：宋

青山崔崔，白云溶溶。我疑其中，仙人所宫。风马云舆，霓旌羽幢。游行太空，翩然相从。望而不见，使我心忡。我本金华，牧羊之童。口诵蕊笈，有声如钟。震撼岩壑，无碍不通。谪居下土，黄尘濛濛。五色之气，布满西东。秋高露清，陟彼危峰。呼吸元气，精神内融。啸傲万物，后天而终。
青山辞
作者：陈天麟
朝代：宋

青山崔崔，白云溶溶。
我疑其中，仙人所宫。
风马云舆，霓旌羽幢。
游行太空，翩然相从。
望而不见，使我心忡。
我本金华，牧羊之童。
口诵蕊笈，有声如钟。
震撼岩壑，无碍不通。
谪居下土，黄尘蒙蒙。
五色之气，布满西东。
秋高露清，陟彼危峰。
呼吸元气，精神内融。
啸傲万物，后天而终。
青山道中
作者：陈天麟
朝代：宋

田舍鸡升屋，山家犬应门。马行黄叶路，水绕夕阳村。老觉贫为累，吾知道可尊。此行聊复尔，万事信乾坤。
青山道中
作者：陈天麟
朝代：宋

田舍鸡升屋，山家犬应门。
马行黄叶路，水遶夕阳村。
老觉贫为累，吾知道可尊。
此行聊復尔，万事信干坤。
题南金慎独斋
作者：陈天麟
朝代：宋

圣道不可穷，探取随己欲。
平生所受用，政可一言足。
子思着中庸，暗室戒慎独。
危微恐惧心，此念施已熟。
学从西洛来，标榜相品目。
袖手看屋梁，表表知鸿鹄。
谁知胸中尘，往往盈斗斛。
伋也而有知，宁不贻彼忸。
吴侯蚤作吏，未肯事边幅。
得妙自圣处，了不关世俗。
颇知幽隐中，日月所照烛。
不敢欺秋毫，高情洁冰玉。
愿言从君游，着鞭蹈前躅。
题南金慎独斋
作者：陈天麟
朝代：宋

圣道不可穷，探取随己欲。平生所受用，政可一言足。子思著中庸，暗室戒慎独。危微恐惧心，此念施已熟。学从西洛来，标榜相品目。袖手看屋梁，表表知鸿鹄。谁知胸中尘，往往盈斗斛。伋也而有知，宁不贻彼忸。吴侯蚤作吏，未肯事边幅。得妙自圣处，了不关世俗。颇知幽隐中，日月所照烛。不敢欺秋毫，高情洁冰玉。愿言从君游，著鞭蹈前躅。
题王季恭蓬斋
作者：陈天麟
朝代：宋

小结茅庐寄一椽，夜灯聊与客周旋。
问知急雨来何处，题作蓬斋亦偶然。
政欲撩君江上句，莫嫌惊我醉中眠。
老翁辜负渔竿久，何日烟簑止钓舡。
题王季恭蓬斋
作者：陈天麟
朝代：宋
体裁：七言律诗

小结茅庐寄一椽，夜灯聊与客周旋。问知急雨来何处，题作蓬斋亦偶然。政欲撩君江上句，莫嫌惊我醉中眠。老翁辜负渔竿久，何日烟蓑止钓舡。
题王季恭蓬斋
作者：陈天麟
朝代：宋

小结茅庐寄一椽，夜灯聊与客周旋。问知急雨来何处，题作蓬斋亦偶然。政欲撩君江上句，莫嫌惊我醉中眠。老翁辜负渔竿久，何日烟蓑止钓船。
风光阁
作者：陈天麟
朝代：宋
体裁：七言律诗

三千里外帝王乡，当日龙潜泾水旁。不拟玺符归掌握，故因斧藻话风光。一时事往留遗迹，百尺楼空倚夕阳。英武照灵略相似，元无野史记兴唐。
丹台井
作者：陈奕
朝代：宋

东城有观号丹台，石甃淡季然天所开。
回客题诗今不见，空令屐齿印苍苔。
丹台井
作者：陈奕
朝代：宋
体裁：七言绝句

东城有观号丹台，石甃渊然天所开。回客题诗今不见，空令屐齿印苍苔。
临江仙
作者：陈妙常
朝代：宋

眉如云开初月，纤纤一搦腰肢。与君相识未多时。不知因个甚，裙带短些儿。茶饭不思常是病，终朝如醉如痴。此情犹恐外人疑。特将心腹事，报与粉郎知。
摊破浣溪沙
作者：陈妙常
朝代：宋

寂寂云堂斗帐闲。炉香消尽爇沉烟。烘却布衾图睡暖，转生寒。霏霏细雨穿窗湿，飒飒西风透枕珊。此际道心禁不得，故思凡。
西江月
作者：陈妙常
朝代：宋

松舍清灯闪闪，云堂钟鼓沉沉。黄昏独自展孤衾。未睡先愁不稳。一念静中思动，遍身欲火难禁。强将津液咽凡心。争奈凡心转甚。
青玉案
作者：陈妙常
朝代：宋

茅屋藏身随所寓。冷淡清虚，正是修真处。默诵黄庭香一炷。四时节序不关心，自有逍遥趣。重门尽日无人过。只有营巢燕来去。放入双双梁上住。帘幕空悬贮。
鹧鸪天
作者：陈妙常
朝代：宋

相府潭潭数十重。入门马上气如虹。俨然端坐黄堂上，忧国忧民俯仰中。蒙下顾，谢姑容。仙禽从此脱樊笼。当初只说常清净，羞对先生满面红。
秋思
作者：陈子予
朝代：宋
体裁：六言诗

柳岸风条顿老，橘林露叶犹香。门对一天秋色，人行十里斜阳。
军中寄内
作者：陈子全
朝代：宋

一望潇湘徧露迷，胡笳吹月夜凄凄。
回天无力心难死，矢日同仇志应齐。
但使首阳存汉地，不教阴塞牧羌羝。
声名一堕谁能赎，珍重雌雄剑化蜺。
军中寄内
作者：陈子全
朝代：宋

一望潇湘遍露迷，胡笳吹月夜凄凄。回天无力心难死，矢日同仇志应齐。但使首阳存汉地，不教阴塞牧羌羝。声名一堕谁能赎，珍重雌雄剑化蜺。
井田封建图
作者：陈子常
朝代：宋

为成者十复为终，终十还为百里同。
只为诸儒泥方法，不知起数总皆纵。
井田封建图
作者：陈子常
朝代：宋

为成者十复为终，终十还为百里同。祇为诸儒泥方法，不知起数总皆纵。
井田封建图
作者：陈子常
朝代：宋

为成者十復为终，终十还为百里同。
祇为诸儒泥方法，不知起数总皆纵。
寄题武夷
作者：陈子浩
朝代：宋
体裁：七言律诗

武夷山水称奇绝，历历仙源路可通。人古道尊精舍在，曾玄世隔幔亭空。万年宫接青冥上，九曲溪流碧嶂中。几欲相期游汗漫，披图陡觉驭天风。
因小儿学琴终夜不寐作
作者：陈子高
朝代：宋
体裁：五言绝句

鸣鹤操音清，兴幽发性情。听琴爱夜半，明月上残更。
客怀
作者：陈子高
朝代：宋
体裁：五言绝句

远山云梦断，长路客愁新。残漏悲钟急，香车碾暗尘。
宿龟山次韵
作者：陈子高
朝代：宋

潮回浪溅细沙倾，岸柳平波映眼明。桥接短亭连野迥，艇横长笛带风清。迢迢翠草寒烟暝，隐隐疏林暮霭晴。遥见叠峰清浅黛，客心伤处碧云轻。
宿龟山次韵
作者：陈子高
朝代：宋

潮回浪溅细沙倾，岸柳平波映眼明。
桥接短亭连野迥，艇横长笛带风清。
迢迢翠草寒烟暝，隠隠疏林暮霭晴。
遥见迭峰清浅黛，客心伤处碧云轻。
春昼
作者：陈子高
朝代：宋
体裁：七言绝句

悠悠乱片花空舞，冉冉轻丝晴昼长。楼下怯寒香袖薄，破愁春酌浊醪香。
暮春
作者：陈子高
朝代：宋
体裁：六言诗

纤纤乱草平滩，冉冉云归远山。帘捲深空日永，鸟鸣花落春残。
句
作者：陈孔硕
朝代：宋

南民何德辱公忧，六辔周遭死始休。
寄题刘潜夫于蔿于斋
作者：陈孔硕
朝代：宋

昔闻子元子，爱歌于蒍于。
遣风今有继，此意古为徒。
犊价踰刀剑，原饴变堇荼。
闻絃知岂弟，连袂此欢呼。
近事先苞篚，何人问牧刍。
聚星亭涧好，容我受廛无。
寄题刘潜夫于蔿于斋
作者：陈孔硕
朝代：宋

昔闻子元子，爱歌于蔿于。遣风今有继，此意古为徒。犊价踰刀剑，原饴变堇荼。闻弦知岂弟，连袂此欢呼。近事先苞篚，何人问牧刍。聚星亭涧好，容我受廛无。
挽吕东莱先生
作者：陈孔硕
朝代：宋

北望非吾土，南来独此翁。孔颜当日意，杞宋百年风。与物阳春阔，随形镜影空。吾侪竟何罪，斯道合成穷。语绝香奁坏，人非铁磬存。罢官空数日，挟策与谁论。丈室尘埃乱，层城草木昏。寸心无诉处，号绝向令原。
挽吕东莱先生·其一
作者：陈孔硕
朝代：宋
体裁：五言律诗

北望非吾土，南来独此翁。孔颜当日意，杞宋百年风。与物阳春阔，随形镜影空。吾侪竟何罪，斯道合成穷。
挽吕东莱先生·其二
作者：陈孔硕
朝代：宋
体裁：五言律诗

语绝香奁坏，人非铁磬存。罢官空数日，挟策与谁论。丈室尘埃乱，层城草木昏。寸心无诉处，号绝向令原。
无题
作者：陈孔硕
朝代：宋

鸣鼓人皆可，弹琴今复谁。尽赊王媪酒，休赋大苏诗。
无题
作者：陈孔硕
朝代：宋

鸣鼓人皆可，弹琴今復谁。
尽赊王媪酒，休赋大苏诗。
杨柳
作者：陈孔硕
朝代：宋

腊雪逢春次第消，等閒着脚上溪桥。
柳条毕竟带儿女，一夜东风眼便娇。
杨柳
作者：陈孔硕
朝代：宋

腊雪逢春次第消，等閒著脚上溪桥。柳条毕竟带儿女，一夜东风眼便娇。
海棠
作者：陈孔硕
朝代：宋

几树繁红一径深，春风裁剪锦成屏。
花前莫作渊才恨，且看杨妃睡未醒。
牡丹
作者：陈孔硕
朝代：宋

既全国色与天香，底用人间紫与黄。
却喜骚人称第一，至今唤作百花王。
丹阳作
作者：陈存
朝代：宋
体裁：五言绝句

暂入新丰市，犹闻旧酒香。抱琴沽一醉，尽日卧垂杨。
句
作者：陈存
朝代：宋

云连京国深。
和太师平章魏国贾公遗潜侍郎之作
作者：陈存
朝代：宋
体裁：七言律诗

先腊催开万玉林，人心悦处即天心。山河洞彻重瞳远，宫阙高寒一柱任。瑞应崆峒知有日，尘清洄曲在斯今。神功变化无留迹，便放阳春捲积阴。
挽赵良淳三首
作者：陈存
朝代：宋

日惨天无色，城危岁迫除。孤忠元自许，一死不知馀。束衽全遗体，呼儿受诀书。登陴才信宿，肠断正愁予。忠定扶神鼎，安邦不顾身。曾孙能致命，属籍岂无人。归骨番江上，招魂霅水滨。死生均此念，老病泣遗民。慷慨君酬国，奔逃我丧家。陆沈同一壑，渊涉眇无涯。祈死惟嫌晚，馀生只自嗟。蒿莱连雉堞，落日噪栖鸦。
挽赵良淳三首·其一
作者：陈存
朝代：宋

日惨天无色，城危岁迫除。
孤忠元自许，一死不知余。
束衽全遗体，呼儿受诀书。
登陴才信宿，肠断正愁予。
挽赵良淳三首·其一
作者：陈存
朝代：宋

日惨天无色，城危岁迫除。孤忠元自许，一死不知馀。束衽全遗体，呼儿受诀书。登陴才信宿，肠断正愁予。
挽赵良淳三首·其三
作者：陈存
朝代：宋

慷慨君酬国，奔逃我丧家。
陆沈同一壑，渊涉眇无涯。
祈死惟嫌晚，余生只自嗟。
蒿莱连雉堞，落日噪栖鸦。
挽赵良淳三首·其三
作者：陈存
朝代：宋

慷慨君酬国，奔逃我丧家。陆沈同一壑，渊涉眇无涯。祈死惟嫌晚，馀生只自嗟。蒿莱连雉堞，落日噪栖鸦。
挽赵良淳三首·其二
作者：陈存
朝代：宋
体裁：五言律诗

忠定扶神鼎，安邦不顾身。曾孙能致命，属籍岂无人。归骨番江上，招魂霅水滨。死生均此念，老病泣遗民。
答清江钱大尹问合皂山中景
作者：陈孟阳
朝代：宋

形如合皂对清江，吴汉神仙古道场。
玉像灵多民受赐，天书岁久墨犹香。
绛霞密锁灵仙馆，碧雾轻笼正一堂。
苍藓斓斑双鲤石，寒泉澄湛九龙塘。
著衣台上三冬暖，鸣水亭前六月凉。
擣药鸟声喧夜榻，升天马迹印西冈。
葛憩源深生异草，凌云峰峻染瑶光。
丹井虽存人杳漠，松巢空见鹤飞翔。
屏妆水墨夸陶弼，门断尘埃忆孟昌。
风来松桧笙箫地，春入园林锦绣乡。
个中自少红尘到，闲里惟知白昼长。
景物敢吟成实录，愿凭贤宰一称扬。
答清江钱大尹问閤皁山中景
作者：陈孟阳
朝代：宋

形如閤皁对清江，吴汉神仙古道场。
玉像灵多民受赐，天书岁久墨犹香。
绛霞密锁灵仙馆，碧雾轻笼正一堂。
苍藓斓斑双鲤石，寒泉澄湛九龙塘。
着衣台上三冬暖，鸣水亭前六月凉。
捣药鸟声喧夜榻，昇天马迹印西冈。
葛憩源深生异草，凌云峰峻染瑶光。
丹井虽存人杳漠，松巢空见鹤飞翔。
屏粧水墨夸陶弼，门断尘埃忆孟昌。
风来松桧笙箫地，春入园林锦绣乡。
箇中自少红尘到，闲裏惟知白昼长。
景物敢吟成实录，愿凭贤宰一称扬。
答清江钱大尹问閤皂山中景
作者：陈孟阳
朝代：宋

形如閤皂对清江，吴汉神仙古道场。玉像灵多民受赐，天书岁久墨犹香。绛霞密锁灵仙馆，碧雾轻笼正一堂。苍藓斓斑双鲤石，寒泉澄湛九龙塘。著衣台上三冬暖，鸣水亭前六月凉。捣药鸟声喧夜榻，升天马迹印西冈。葛憩源深生异草，凌云峰峻染瑶光。丹井虽存人杳漠，松巢空见鹤飞翔。屏妆水墨誇陶弼，门断尘埃忆孟昌。风来松桧笙箫地，春入园林锦绣乡。个中自少红尘到，闲里惟知白昼长。景物敢吟成实录，愿凭贤宰一称扬。
罗隐题诗石
作者：陈宋辅
朝代：宋

诗名鼎鼎号三罗，藜杖经从石上过。铁画银钩难辨认，雨霖日炙莫镌磨。幽泉添砚潺湲响，明月生波感慨多。小立西风吹鬓发，碧罗深处听渔歌。
罗隠题诗石
作者：陈宋辅
朝代：宋

诗名鼎鼎号三罗，藜杖经从石上过。
铁画银鈎难辨认，雨霖日炙莫镌磨。
幽泉添砚潺湲响，明月生波感慨多。
小立西风吹鬓髮，碧罗深处听渔歌。
题拿洋驿
作者：陈宗
朝代：宋
体裁：七言绝句

畬田高下趁春耕，野水涓涓照眼明。孰道深山最深处，人人解说长官清。
清明前一日友人招泛东湖
作者：陈宗仁
朝代：宋

僧舍经旬只病眠，不知春事满湖边。相携步出城东去，杨柳桃花气欲烟。令节正逢一百五，轻舟閒泛两三人。弄珠楼下波如酒，酝碧摇红潏潏新。
清明前一日友人招泛东湖·其一
作者：陈宗仁
朝代：宋
体裁：七言绝句

僧舍经旬只病眠，不知春事满湖边。相携步出城东去，杨柳桃花气欲烟。
清明前一日友人招泛东湖·其二
作者：陈宗仁
朝代：宋

令节正逢一百五，轻舟閒泛两三人。弄珠楼下波如酒，酝碧摇红潏潏新。
清明前一日友人招泛东湖·其二
作者：陈宗仁
朝代：宋

令节正逢一百五，轻舟閒泛两三人。
弄珠楼下波如酒，醖碧摇红潏潏新。
军中行
作者：陈宗传
朝代：宋

胡马出幽燕，风尘起北陬。天兵偶不利，王气黯然收。六龙守沙漠，谁复为报仇。耿耿孤臣衷，长怀麦秀忧。回首望京阙，血泪相和流。安得众猛士，尽如穰苴俦。戮力共厮杀，枭取可汗头。扫清犬羊群，釐复旧神州。奇功勒燕石，芳名播千秋。
军中行
作者：陈宗传
朝代：宋

胡马出幽燕，风尘起北陬。
天兵偶不利，王气黯然收。
六龙守沙漠，谁復为报仇。
耿耿孤臣衷，长怀麦秀忧。
回首望京阙，血泪相和流。
安得众猛士，尽如穰苴俦。
戮力共厮杀，枭取可汗头。
扫清犬羊群，釐復旧神州。
奇功勒燕石，芳名播千秋。
游大涤山
作者：陈宗古
朝代：宋
体裁：五言律诗

洞天三十六，奇邃此无俦。笙鹤有时下，神仙何处游。岩花自照水，谷鸟不啼秋。尽日松阴底，闲听寒涧流。
游洞霄
作者：陈宗古
朝代：宋
体裁：五言律诗

闲访洞霄宫，幽奇景莫穷。溪山虽极远，岩穴自相通。若不寻尘外，无由到此中。高真在何处，笑我白头翁。
偕彭雅林游翠即席求和
作者：陈宗礼
朝代：宋

往事镌鑱一梦同，游人聊此句从容。
神仙已逝境犹在，洞府虽深户不封。
阅遍古今云木老，洗空尘土石泉舂。
此怀清白堪超世，何必星精特地逢。
偕彭雅林游翠即席求和
作者：陈宗礼
朝代：宋
体裁：七言律诗

往事镌镵一梦同，游人聊此可从容。神仙已逝境犹在，洞府虽深户不封。阅遍古今云木老，洗空尘土石泉舂。此怀清白堪超世，何必星精特地逢。
句
作者：陈宗礼
朝代：宋

山川半为蛮烟累，人物多因谪籍香。
句
作者：陈宗礼
朝代：宋

山川半为蛮烟纍，人物多因谪籍香。
山行
作者：陈宗礼
朝代：宋

川原绿已张，春去今何在。
深树涵幽姿，微云弄晴态。
禽声互酬应，林霏閒明晦。
渐远人蹟稀，清音自虚籁。
山行
作者：陈宗礼
朝代：宋

川原绿已张，春去今何在。深树涵幽姿，微云弄晴态。禽声互酬应，林霏閒明晦。渐远人迹稀，清音自虚籁。
晓行
作者：陈宗礼
朝代：宋
体裁：五言绝句

披衣起遐征，微茫认前路。哀鸿天际云，残月水边树。
晚出
作者：陈宗礼
朝代：宋

落日山气清，归禽噪林杪。意行忘远近，吟过深烟表。㶁㶁水萦田，幽幽云反峤。忽闻邻寺钟，沿途发长啸。
晚出
作者：陈宗礼
朝代：宋

落日山气清，归禽噪林杪。
意行忘远近，吟过深烟表。
㶁㶁水萦田，幽幽云反峤。
忽闻隣寺钟，沿途发长啸。
晚出
作者：陈宗礼
朝代：宋

落日山气清，归禽噪林杪。
意行忘远近，吟过深烟表。
虢虢水萦田，幽幽云反峤。
忽闻隣寺钟，沿途发长啸。
澹山岩
作者：陈宗礼
朝代：宋

永州澹岩天下稀，山灵妙斲涪翁知。蹲猊翔凤献颖异，中有仙佛来娱嬉。我生骨相□冰雪，心境相□生怿悦。缘轻自笑来已迟，犹见岩前古时月。
澹山岩
作者：陈宗礼
朝代：宋

永州澹岩天下稀，山灵妙斲涪翁知。
蹲猊翔凤献颖异，中有僊佛来娱嬉。
我生骨相□冰雪，心境相□生怿悦。
缘轻自笑来已迟，犹见岩前古时月。
玉岩
作者：陈宗礼
朝代：宋

山蹊屈曲石玲珑，今古游人兴不穷。一一圆明人不识，却寻石□任中通。翠屏青紫互高低，清净仙人薜荔衣。正好观心坐岩下，忘归却是不忘归。
玉岩·其一
作者：陈宗礼
朝代：宋
体裁：七言绝句

山蹊屈曲石玲珑，今古游人兴不穷。一一圆明人不识，却寻石□任中通。
玉岩·其二
作者：陈宗礼
朝代：宋

翠屏青紫互高低，清净仙人薜荔衣。正好观心坐岩下，忘归却是不忘归。
玉岩·其二
作者：陈宗礼
朝代：宋

翠屏青紫互高低，清凈仙人薜荔衣。
正好观心坐岩下，忘归却是不忘归。
石仙观
作者：陈宗礼
朝代：宋
体裁：七言绝句

千丈飞崖倚半空，火云时节此清风。身闲一日俱仙思，何用藏形古木中。
紫霄观
作者：陈宗礼
朝代：宋

平陂复峻坂，曲折劳攀跻。中道忽孤绝，恍然遇安期。授以度世术，呼吸随风飞。长跪受隐文，三复叹且疑。变化岂不神，勾谲莫予期。回鞭指故山，从此问所归。
紫霄观
作者：陈宗礼
朝代：宋

平陂復峻坂，曲折劳攀跻。
中道忽孤绝，恍然遇安期。
授以度世术，呼吸随风飞。
长跪受隠文，三復叹且疑。
变化岂不神，勾谲莫予期。
回鞭指故山，从此问所归。
题虞帝庙
作者：陈宗礼
朝代：宋
体裁：七言律诗

南国熏风入帝歌，至今遗庙只嵯峨。一天晓色怀明哲，四野春光想太和。存古尚瞻虞衮冕，抚时几换禹山河。海滨乐可忘天下，解写灵明是老轲。
题东洞
作者：陈宗臣
朝代：宋

蔚蓝胜概世应稀，中有高人隐翠微。那日徵书来古洞，恩光荣耀倍山辉。
题东洞
作者：陈宗臣
朝代：宋

蔚蓝胜概世应稀，中有高人隠翠微。
那日征书来古洞，恩光荣耀倍山辉。
代寿
作者：陈宗远
朝代：宋
体裁：七言律诗

自上黄枢赞万机，曾将谋略定边陲。平淮便放裴公逸，去越犹嫌范相迟。潋滟池塘莲万朵，婵娟亭馆竹千枝。居东剩有明农志，归衮应赓七月诗。
代寿
作者：陈宗远
朝代：宋

自上黄枢赞万机，曾将谋略定边陲。
平淮便放裴公逸，去越犹嫌范相迟。
潋滟池塘莲萬朵，婵娟亭馆竹千枝。
居东賸有明农志，归衮应赓七月诗。
代寿帅书三首
作者：陈宗远
朝代：宋

欲看棠阴续世传，重移星履下鄞川。风薰辕戟清官府，日暖瀛壶小洞天。塞外不传青海箭，幕边稳泛绿池莲。个中便是神仙境，何必崆峒访偓佺。勋业从来简帝聪，东溟还复奏肤公。庭前修竹添新绿，洞里蟠桃依旧红。野渡横舟人未老，大川作楫路将通。愿观整顿乾坤手，不负当年射六蓬。笑谈樽俎有馀欢，不独民安吏亦安。竞喜鲰生兼盛赐，那堪鹗表录微官。投机已发千钧弩，速化仍资九转丹。青眼相逢尤异处，他年翘馆旧门阑。
代寿帅书三首·其一
作者：陈宗远
朝代：宋

欲看棠阴续世传，重移星履下鄞川。
风熏辕戟清官府，日暖瀛壶小洞天。
塞外不传青海箭，幕边稳泛绿池莲。
箇中便是神仙境，何必崆峒访偓佺。
代寿帅书三首·其一
作者：陈宗远
朝代：宋

欲看棠阴续世传，重移星履下鄞川。风薰辕戟清官府，日暖瀛壶小洞天。塞外不传青海箭，幕边稳泛绿池莲。个中便是神仙境，何必崆峒访偓佺。
代寿帅书三首·其三
作者：陈宗远
朝代：宋

笑谈樽俎有余欢，不独民安吏亦安。
竞喜鲰生兼盛赐，那堪鹗表录微官。
投机已发千钧弩，速化仍资九转丹。
青眼相逢尤异处，他年翘馆旧门阑。
代寿帅书三首·其三
作者：陈宗远
朝代：宋

笑谈樽俎有馀欢，不独民安吏亦安。竞喜鲰生兼盛赐，那堪鹗表录微官。投机已发千钧弩，速化仍资九转丹。青眼相逢尤异处，他年翘馆旧门阑。
代寿帅书三首·其二
作者：陈宗远
朝代：宋

勋业从来简帝聪，东溟还复奏肤公。庭前修竹添新绿，洞里蟠桃依旧红。野渡横舟人未老，大川作楫路将通。愿观整顿乾坤手，不负当年射六蓬。
代寿帅书三首·其二
作者：陈宗远
朝代：宋

勋业从来简帝聪，东溟还復奏肤公。
庭前修竹添新绿，洞裏蟠桃依旧红。
野渡横舟人未老，大川作楫路将通。
愿观整顿干坤手，不负当年射六蓬。
代寿某帅二首
作者：陈宗远
朝代：宋

当年禁履上星辰，便合登庸秉国钧。盖海旌幢纡出镇，济川舟楫已知津。但从渤澥清沂泗，肯把关河自越秦。酝酿早成六月雨，一朝翻手洗炎尘。三年姬衮尚居东，官府清平冠六雄。仙洞蟠桃红映日，山亭修竹绿梳风。已将儒雅安时俗，更即人和验岁丰。俭幕栖身无以颂，元龟游戏出莲丛。
代寿某帅二首·其一
作者：陈宗远
朝代：宋

当年禁履上星辰，便合登庸秉国钧。盖海旌幢纡出镇，济川舟楫已知津。但从渤澥清沂泗，肯把关河自越秦。酝酿早成六月雨，一朝翻手洗炎尘。
代寿某帅二首·其一
作者：陈宗远
朝代：宋

当年禁履上星辰，便合登庸秉国钧。
盖海旌幢纡出镇，济川舟楫已知津。
但从渤澥清沂泗，肯把关河自越秦。
醖酿早成六月雨，一朝翻手洗炎尘。
代寿某帅二首·其二
作者：陈宗远
朝代：宋
体裁：七言律诗

三年姬衮尚居东，官府清平冠六雄。仙洞蟠桃红映日，山亭修竹绿梳风。已将儒雅安时俗，更即人和验岁丰。俭幕栖身无以颂，元龟游戏出莲丛。
传闻八月十四日唱名
作者：陈宗远
朝代：宋
体裁：七言律诗

北斗三魁夜吐芒，竞传胪唱擢王扬。遥知天上轮光满，先放人间桂籍芳。失笑月乌空绕匝，那知云雁不成行。姮娥留取十分好，万里清辉分外彰。
八月初五日有怀旧事
作者：陈宗远
朝代：宋
体裁：七言律诗

看来扰扰总何谋，且把行藏用酒酬。篱菊趁阴移别径，江枫向晚落行舟。秋虫在壁催人织，归燕辞巢恋主愁。今日去年风物异，钱塘还在望山楼。
八月初五日有怀旧事
作者：陈宗远
朝代：宋

看来扰扰总何谋，且把行藏用酒酬。
篱菊趁阴移别迳，江枫向晚落行舟。
秋虫在壁催人织，归燕辞巢恋主愁。
今日去年风物异，钱塘还在望山楼。
冬晚
作者：陈宗远
朝代：宋

檐乐无风静自鸣，开窗亦复使眸醒。投林倦鸟低翻翼，触纸痴蝇细有声。篱外半悬红子落，墙间少见绿莎明。阳生阴后春来近，准拟新诗为发萌。
冬晚
作者：陈宗远
朝代：宋

檐乐无风静自鸣，开窗亦復使眸醒。
投林倦鸟低翻翼，触纸痴蝇细有声。
篱外半悬红子落，墙间少见绿莎明。
阳生阴后春来近，准拟新诗为发萌。
出村有题
作者：陈宗远
朝代：宋

一片青莎没古槎，满变流水浸琼沙。
早梅先点腊前蕊，败菊尚开秋后花。
落叶尽随寒月少，好山还被晓云遮。
人生到处须回首，暗里流年损鬓华。
出村有题
作者：陈宗远
朝代：宋

一片青莎没古槎，满弯流水浸琼沙。
早梅先点腊前蕊，败菊尚开秋后花。
落叶尽随寒月少，好山还被晓云遮。
人生到处须回首，暗裏流年损鬓华。
出村有题
作者：陈宗远
朝代：宋

一片青莎没古槎，满弯流水浸琼沙。早梅先点腊前蕊，败菊尚开秋后花。落叶尽随寒月少，好山还被晓云遮。人生到处须回首，暗里流年损鬓华。
呈豹林伯进斋表叔
作者：陈宗远
朝代：宋
体裁：五言律诗

曲径禅房午，幽风动古林。泉声落涧静，磬韵隔云深。空谷留禽语，青山洗客心。顿然忘俗想，来此不妨吟。
呈豹林伯进斋表叔
作者：陈宗远
朝代：宋

曲迳禅房午，幽风动古林。
泉声落涧静，磬韵隔云深。
空谷留禽语，青山洗客心。
顿然忘谷想，来此不妨吟。
呈陈介叔
作者：陈宗远
朝代：宋

青帝东来驾彩鞯，烧灯过后少晴天。
逢春已办穿花屐，阻雨先寻载酒船。
但觉野云生树外，不知溪水涨滩前。
落梅有恨香还湿，不得飞来傍舞筵。
呈陈介叔
作者：陈宗远
朝代：宋
体裁：七言律诗

青帝东来驾綵鞯，烧灯过后少晴天。逢春已办穿花屐，阻雨先寻载酒船。但觉野云生树外，不知溪水涨滩前。落梅有恨香还湿，不得飞来傍舞筵。
因雨遣兴
作者：陈宗远
朝代：宋
体裁：七言律诗

细雨冥冥风顿凄，微沾沙路不成泥。珠排檐网凝丝重，琼积荷盘压柄低。青草岸头三月暮，黄梅叶外一山迷。小塘水满鱼过堑，随浪流沟入古溪。
安仁楼间晚晴时送默斋伯回星江
作者：陈宗远
朝代：宋
体裁：五言律诗

已是悲秋客，那堪送远人。乱山残照惨，落叶晚风频。去恨随帆远，回头转意亲。明朝相忆处，鳞雁达情真。
宿村
作者：陈宗远
朝代：宋
体裁：五言律诗

野畦新雨过，蛙杂水溅溅。风扫竹前地，月明柳外天。人过惊犬吠，妇绩趁蚕眠。舍北数声橹，夜归何处船。
寺深
作者：陈宗远
朝代：宋
体裁：五言律诗

寺深幽寂寂，四月似秋天。夜久听山雨，晚来添石泉。断岩风啸木，疏竹鸟栖烟。钟鼓林梢动，空堂已罢禅。
寿陈府博
作者：陈宗远
朝代：宋

三屿萦纡秀且奇，苕华琢采妙工倕。
高罗绛帐声盈耳，戏着斑衣笑解颐。
鱼藻留连依水密，凤筩准拟向阳吹。
的知梅信传东阁，先访南宫第一枝。
寿陈府博
作者：陈宗远
朝代：宋

三屿萦纡秀且奇，苕华琢采妙工倕。高罗绛帐声盈耳，戏著斑衣笑解颐。鱼藻留连依水密，凤筒准拟向阳吹。的知梅信传东阁，先访南宫第一枝。
异兽
作者：陈宗远
朝代：宋
体裁：古风

甬东有异兽，俗名讹曰歆。其形类猴玃，或谓虎之精。逐人求口食，咿哑小儿声。满望乃谢去，不遂辄生嗔。利爪捥人目，乌喙啄其身。膏血尽且死，适意方欠伸。行道足一迹，深山昼掩门。众疑心是兽，何乃面如人。不知椎剥吏，人面而兽心。
悯农
作者：陈宗远
朝代：宋
体裁：七言绝句

条桑事了蒸麻急，刈麦人兼种稻归。作苦那能衣食足，几多游冶厌轻肥。
戏同舍与内竞
作者：陈宗远
朝代：宋

龙泉函气清，欧冶吐霞绮。干将堕龟文，莫邪潜漫理。藏锋金匣夜光芒，铜花玉晕相磨砥。雄雌一落东与西，相从不隔千山水。忆妾与君差池飞，送君挟策游京畿。暮云空碧雁度远，画梁寂寞燕来迟。但愿月宫分彩色，岂恨霜闺弄落晖。君方倦羁旅，妾亦厌枌土。锦水鸳鸯巢汉林，绮翼飞翔交媚妩。有时娇妒不自持，佯嗔不肯舒眉宇。逢君贫困泣牛衣，举案低蛾似顽鲁。谁知志满凌暴生，刚肠便不爱卿卿。望断犊车挥麈急，饱负虎嵎攘臂轻。松柏故无情，凌霄植根蒂。柔蔓托高翘，岁寒忻附丽。何为丝萝亲，反有荣悴异。昔日泪沾衣，长嗔失意同寒饥。今日衣拥泪，翻怨得意由轻肥。炎凉世态得失间，怨君却悔嗔君时。
戏同舍与内竞
作者：陈宗远
朝代：宋

龙泉函气清，欧冶吐霞绮。
干将堕龟文，莫邪潜漫理。
藏锋金匣夜光芒，铜花玉晕相磨砥。
雄雌一落东与西，相从不隔千山水。
忆妾与君差池飞，送君挟策游京畿。
暮云空碧雁度远，画梁寂寞燕来迟。
但愿月宫分彩色，岂恨霜闺弄落晖。
君方倦羁旅，妾亦厌枌土。
锦水鸳鸯巢汉林，绮翼飞翔交媚妩。
有时娇妬不自持，佯嗔不肯舒眉宇。
逢君贫困泣牛衣，举案低蛾似顽鲁。
谁知志满凌暴生，刚肠便不爱卿卿。
望断犊车挥麈急，饱负虎嵎攘臂轻。
松柏故无情，凌霄植根蒂。
柔蔓托高翘，岁寒忻附丽。
何为丝萝亲，反有荣悴异。
昔日泪霑衣，长嗔失意同寒饥。
今日衣拥泪，翻怨得意由轻肥。
炎凉世态得失间，怨君却悔嗔君时。
拟古
作者：陈宗远
朝代：宋
体裁：古风

蚕丝图利人，利成身已烹。蛛丝图网物，网成身益倾。汉兴弓犬弃，楚乱萧艾生。祸福乃如此，吾道乌能亨。
春日书景
作者：陈宗远
朝代：宋
体裁：七言律诗

狼藉残梅满地香，游蜂终日趁晴忙。芳堤细草鳞鳞绿，深院垂杨袅袅黄。暖雾未消山失木，春风无力晓侵裳。眼看景物关情甚，亟把诗吟送一觞。
春雨遣兴
作者：陈宗远
朝代：宋

静看何物不关情，屋角青梅子已成。巢拂旧尘迎社燕，花移新树欲流莺。寒生帘幕深春雨，暖卜园林甚日晴。病起无聊休把酒，东君去住亦堪惊。
春雨遣兴
作者：陈宗远
朝代：宋

静看何物不关情，屋角青梅子已成。
巢拂旧尘迎社燕，花移新树欲流莺。
寒生帘幙深春雨，暖卜园林甚日晴。
病起无卿休把酒，东君去住亦堪惊。
春雨遣兴
作者：陈宗远
朝代：宋

静看何物不关情，屋角青梅子已成。
巢拂旧尘迎社燕，花移新树欲流鶑。
寒生帘幙深春雨，暖卜园林甚日晴。
病起无聊休把酒，东君去住亦堪惊。
有感
作者：陈宗远
朝代：宋

呢喃燕贺厦，嘹呖鸿渐盘。
恋主江南暖，来宾塞北寒。
炎凉有变易，去就无留难。
勿嫌乌鹊噪，朝朝止屋端。
有感
作者：陈宗远
朝代：宋

呢喃燕贺厦，嘹呖鸿渐磐。恋主江南暖，来宾塞北寒。炎凉有变易，去就无留难。勿嫌乌鹊噪，朝朝止屋端。
有感
作者：陈宗远
朝代：宋

天地不磈立，人为天地心。世无经济学，何以任弥纶。沛兴园绮隐，渊启虬髯惊。汉唐造草昧，数子留其名。我非烟霞徒，息养离世氛。我非云水客，眼空观劫尘。有身必有用，用世非荣身。善性自孟子，恶性由荀卿。气质诚有驳，良心乃其纯。荀卿言治气，孟子言养心。治如治稊稗，恶去善自生。养如养佳谷，善长恶亦亡。善善而恶恶，孟荀同臭馨。安用泥口耳，纷纷争异名。寥寥数千载，尘迹汗简青。麟死不可作，纪例存其文。世无公是非，安得真劝惩。西汉岂无人，气节冰雪清。东汉岂无人，长厚性质淳。特立违时好，心事竟埋堙。纷纷澜倒徒，空赢身后名。
有感
作者：陈宗远
朝代：宋

天地不磈立，人为天地心。
世无经济学，何以任弥纶。
沛兴园绮隠，渊启虬髯惊。
汉唐造草昧，数子留其名。
我非烟霞徒，息养离世氛。
我非云水客，眼空观劫尘。
有身必有用，用世非荣身。
善性自孟子，恶性由荀卿。
气质诚有驳，良心乃其纯。
荀卿言治气，孟子言养心。
治如治稊稗，恶去善自生。
养如养佳谷，善长恶亦亡。
善善而恶恶，孟荀同臭馨。
安用泥口耳，纷纷争异名。
寥寥数千载，尘迹汗简青。
麟死不可作，纪例存其文。
世无公是非，安得真劝惩。
西汉岂无人，气节冰雪清。
东汉岂无人，长厚性质淳。
特立违时好，心事竟埋堙。
纷纷澜倒徒，空赢身后名。
梦游月宫
作者：陈宗远
朝代：宋

蜿虹绛彩垂霄路，白波渺渺散寒露。
横空掷绮结飞梁，叆叇青云匝风御。
扬金排玉水晶宫，鸾佩霓襦笑相遇。
兔停玉杵取玄霜，吴质无端强猜妬。
窥见腰中三尺冰，便疑斫却婆娑树。
桂香广陌不得留，灼灼修娥谩回顾。
天孙飞梭织冰纨，帝子吹笙湿香雾。
笑指瑶台十二层，只怕结邻未相许。
潋滟金枢烟水寒，会驾飞轮撇波去。
梦游月宫
作者：陈宗远
朝代：宋

蜿虹绛彩垂霄路，白波渺渺散寒露。横空掷绮结飞梁，叆叇青云匝风御。飏金排玉水晶宫，鸾佩霓襦笑相遇。兔停玉杵取玄霜，吴质无端强猜妒。窥见腰中三尺冰，便疑斫却婆娑树。桂香广陌不得留，灼灼修娥谩回顾。天孙飞梭织冰纨，帝子吹笙湿香雾。笑指瑶台十二层，只怕结邻未相许。潋滟金枢烟水寒，会驾飞轮撇波去。
灵溪舟中风雨
作者：陈宗远
朝代：宋
体裁：七言绝句

斜风吹雨打篷窗，独棹孤舟向晓江。沙岸竹洲烟漠漠，青山飞鹭一双双。
牵牛花
作者：陈宗远
朝代：宋

绿蔓如藤不用栽，淡青花绕竹篱开。披衣向晓还堪爱，忽见蜻蜓带露来。
牵牛花
作者：陈宗远
朝代：宋

绿蔓如藤不用栽，淡青花遶竹篱开。
披衣向晓还堪爱，忽见蜻蜓带露来。
病起
作者：陈宗远
朝代：宋
体裁：五言律诗

事业书千卷，生涯菊一篱。约居悭问卜，多病颇知医。看镜癯添骨，挼髭笑解颐。闭门方得趣，不诵北山移。
病起
作者：陈宗远
朝代：宋

事业书千卷，生涯菊一篱。
约居悭间卜，多病颇知医。
看镜癯添骨，挼髭笑解颐。
闭门方得趣，不诵北山移。
舟行
作者：陈宗远
朝代：宋
体裁：七言绝句

鸥鹭滩头帆卸雨，牛羊影外草生烟。渔人撒网潮平晚，柳岸维舟取次眠。
萧季贤有斋名雪涧求鄙语置诸贤之后勉成四韵
作者：陈宗远
朝代：宋

一派流泉绕坐奇，红尘不到客来稀。含烟竹坞朝常失，当户松阴晚自移。想有寒猿当月啸，应看孤鹤唳风归。火云六月流金石，绝景应须称此时。
萧季贤有斋名雪涧求鄙语置诸贤之后勉成四韵
作者：陈宗远
朝代：宋

一派流泉遶坐奇，红尘不到客来稀。
含烟竹坞朝常失，当户松阴晚自移。
想有寒猿当月啸，应看孤鹤唳风归。
火云六月流金石，绝景应须称此时。
谢石庵见示棹歌叹时因以见意
作者：陈宗远
朝代：宋
体裁：七言绝句

芦花袅袅西风急，独立高楼闻雁声。志士最伤秋夜月，江南塞北两般明。
资政入村造寿器谩赋
作者：陈宗远
朝代：宋

功成身退从来少，绿野超然洗俗埃。闲出西畴营六槚，胜传南极映三槐。迎门村妇携儿拜，遮道田翁带犬回。竞喜鸣珂归旧隐，争如鸥鹭不相猜。
资政入村造寿器谩赋
作者：陈宗远
朝代：宋

功成身退从来少，绿野超然洗俗埃。
闲出西畴营六槚，胜传南极映三槐。
迎门村妇携儿拜，遮道田翁带犬回。
竞喜鸣珂归旧隠，争如鸥鹭不相猜。
过横远途中
作者：陈宗远
朝代：宋
体裁：五言律诗

蚕桑事已过，耕稼老农勤。桥断荒村雨，山埋半岭云。小松穿石出，野水落田分。茅店倾醨酒，相看亦论文。
送友人
作者：陈宗远
朝代：宋
体裁：七言绝句

黄梅浦远草萋萋，风细孤帆雨后低。渔笛一声何处作，故山回首白云迷。
送洪宰西归少歌渔春渡是日风雨
作者：陈宗远
朝代：宋
体裁：五言律诗

送客来孤店，疏轩竹数茎。归帆出烟雨，群吏立沙汀。似我情何悄，如君事最荣。待无云隔岸，须看远山青。
郊祀庆成诗
作者：陈宗远
朝代：宋

宝历登三祀，觚坛类两仪。居歆修大报，肇祀述前规。景迓初阳吉，斋严一月期。采章循节俭，缊豫屏纷离。辂象停方贡，兵骖却道驰。殊庭崇祝告，太室款灵娭。黄道晴曦丽，青郊湛露滋。龙常腾旎旖，蜺羽胜葳蕤。列戟森宾卫，严更警禁帷。苍圆尊上帝，黄粹见方祇。馥郁阳宫燎，芬芳帝籍粢。非烟浮羽籥，叶气冒尊彝。济济锵圆玉，峨峨会采？。云裙纷下逮，月璧粲昭垂。合奏谐纯绎，登歌美缉熙。贰觞勤俟献，虚次迄亲祠。翊翊灵施佑，禳禳嘏致祠。招摇回左翿，阊阖敞南离。侍仗朝绅拥，升楼禁跸随。胪驩皆岳抃，驿赦霈皇慈。都号登瑶册，追思遗宝龟。燕谋端有自，鸿祉浩无私。肃穆东朝贺，登闳宣室釐。庆绵千岁统，欢奉万年卮。盛事辉三古，庞恩被八维。至诚深可卜，满假务深思。兢业传家法，盈成保庆基。万方严表正，九篑戒功亏。帝寿齐南极，边尘静北陲。具臣怀美报，成命绎周诗。
郊祀庆成诗
作者：陈宗远
朝代：宋
体裁：五言排律

宝历登三祀，觚坛类两仪。居歆修大报，肇祀述前规。景迓初阳吉，斋严一月期。采章循节俭，缊豫屏纷离。辂象停方贡，兵骖却道驰。殊庭崇祝告，太室款灵娭。黄道晴曦丽，青郊湛露滋。龙常腾旎旖，蜺羽胜葳蕤。列戟森宾卫，严更警禁帷。苍圆尊上帝，黄粹见方祇。馥郁阳宫燎，芬芳帝籍粢。非烟浮羽籥，叶气冒尊彝。济济锵圆玉，峨峨会采�。云裙纷下逮，月璧粲昭垂。合奏谐纯绎，登歌美缉熙。贰觞勤俟献，虚次迄亲祠。翊翊灵施佑，禳禳嘏致祠。招摇回左翿，阊阖敞南离。侍仗朝绅拥，升楼禁跸随。胪驩皆岳抃，驿赦霈皇慈。都号登瑶册，追思遗宝龟。燕谋端有自，鸿祉浩无私。肃穆东朝贺，登闳宣室釐。庆绵千岁统，欢奉万年卮。盛事辉三古，庞恩被八维。至诚深可卜，满假务深思。兢业传家法，盈成保庆基。万方严表正，九篑戒功亏。帝寿齐南极，边尘静北陲。具臣怀美报，成命绎周诗。
郊祀庆成诗
作者：陈宗远
朝代：宋

宝历登三禩，觚坛类两仪。
居歆修大报，肇祀述前规。
景迓初阳吉，斋严一月期。
采章循节俭，缊豫屏纷离。
辂象停方贡，兵骖却道驰。
殊庭崇祝告，太室款灵娭。
黄道晴曦丽，青郊湛露滋。
龙常腾旎旖，蜺羽胜葳蕤。
列戟森宾卫，严更警禁帷。
苍圆尊上帝，黄粹见方祇。
馥郁阳宫燎，芬芳帝籍粢。
非烟浮羽籥，叶气冒尊彝。
济济锵圆玉，峨峨会采𤪌。
云裙纷下逮，月璧粲昭垂。
合奏谐纯绎，登歌美缉熙。
贰觞勤竢献，虚次迄亲祠。
翊翊灵施佑，禳禳嘏致祠。
招摇回左翿，阊阖敞南离。
侍仗朝绅拥，升楼禁跸随。
胪驩皆岳抃，驿赦霈皇慈。
都号登瑶册，追思遗宝龟。
燕谋端有自，鸿祉浩无私。
肃穆东朝贺，登闳宣室釐。
庆绵千岁统，欢奉万年巵。
盛事辉三古，庞恩被八维。
至诚深可卜，满假务深思。
兢业传家法，盈成保庆基。
万方严表正，九篑戒功亏。
帝寿齐南极，边尘静北陲。
具臣怀美报，成命绎周诗。
题汪表叔对袁府起借轩和韵
作者：陈宗远
朝代：宋
体裁：七言律诗

朱门虚老济川材，镜面芙蕖取次开。莫怪偷光邻士壁，绝胜附火乞儿堆。拂尘尚欠千寻竹，极目何须百尺台。鱼鳖不知谁是主，也随流水向东来。
题萧季贤雪涧轩
作者：陈宗远
朝代：宋
体裁：七言律诗

避喧宽结小茅庐，庭竹栽多引凤栖。满地松钗风啸木，隔窗渔艇月涵溪。归鸿目送云间失，贺燕巢成栋外低。料想春残曾有梦，谢家芳草绿将齐。
寒窗听雪
作者：陈宗道
朝代：宋
体裁：五言律诗

水浸楼台月，山围花柳春。宸居一望近，风景四时新。画舫断桥聚，清箫夹岸闻。游人归去晚，车马闹红尘。
旅怀
作者：陈宗道
朝代：宋
体裁：古风

清波渺前滩，白鸟下寒渚。樵斧空山鸣，归舟夕阳暮。去来风中人，明灭云外树。双轮何时休，愁心此羁旅。
洗马行
作者：陈宗道
朝代：宋

玉溪溪头波绿玉，玉溪溪上沙金粟。
晓营出马五花云，鸣榜齐首桥南浴。
马高如屋长如龙，四蹄如铁声如钟。
青刍几束粟几斗，豢汝爱汝争奇功。
编騌抹刷解色罢，黑面雄儿齐上马。
就中一马不敢骑，云是将军临陈者。
洗马行
作者：陈宗道
朝代：宋
体裁：古风

玉溪溪头波绿玉，玉溪溪上沙金粟。晓营出马五花云，鸣榜齐首桥南浴。马高如屋长如龙，四蹄如铁声如钟。青刍几束粟几斗，豢汝爱汝争奇功。编騣抹刷解色罢，黑面雄儿齐上马。就中一马不敢骑，云是将军临陈者。
游麻姑山
作者：陈宗道
朝代：宋
体裁：七言绝句

千秋云气龙犹在，午夜松声鹤自寒。仙子偶来成梦事，至今游客未尝閒。
游麻姑山
作者：陈宗道
朝代：宋

千秋云气龙犹在，午夜松声鹤自寒。
仙子偶来成梦事，至今游客示尝閒。
送别
作者：陈宗道
朝代：宋
体裁：五言绝句

江边出相送，君去我当返。徘徊未忍还，孤帆夕阳远。
送宁都陈令
作者：陈宗道
朝代：宋
体裁：七言绝句

梅花楼头立晴雪，松叶亭根听夜雨。鼪鼯息响月千山，桃李无言春万树。
送戴石屏归天台
作者：陈宗道
朝代：宋

天台四万八千丈，一根直下寒银浪。青莲老子夜不眠，往往飞魂到其上。诗情不减流白云，千载重见戴叔伦。莲花峰下赤城洞，芒鞋翻笑山中人。秋风孤篁八九尺，老面百摺赪铜色。田文席上摩吟髭，鹘立苍苔烟雨黑。我家竹屋栖龙冈，夜捣孤月餐寒霜。醉骑白鹿军峰下，一见赠我青瑶珰。南山台前春正好，万壑千涯清梦晓。苍苔石磴抚阑干，往事飞鸿天亦笑。君今东首回牙樯，我亦西去凌苍苍。截江桥南春水急，酒酣不记攀垂杨。军峰江南最高处，我上峰头望君去。归时定入天台山，举首云间一相顾。
送戴石屏归天台
作者：陈宗道
朝代：宋

天台四万八千丈，一根直下寒银浪。
青莲老子夜不眠，往往飞魂到其上。
诗情不减流白云，千载重见戴叔伦。
莲花峰下赤城洞，芒鞵翻笑山中人。
秋风孤篁八九尺，老面百摺赪铜色。
田文席上摩吟髭，鹘立苍苔烟雨黑。
我家竹屋栖龙冈，夜捣孤月餐寒霜。
醉骑白鹿军峰下，一见赠我青瑶珰。
南山台前春正好，万壑千涯清梦晓。
苍苔石磴抚阑干，往事飞鸿天亦笑。
君今东首回牙樯，我亦西去凌苍苍。
截江桥南春水急，酒酣不记攀垂杨。
军峰江南最高处，我上峰头望君去。
归时定入天台山，举首云间一相顾。
送戴石屏归天台
作者：陈宗道
朝代：宋

天台四万八千丈，一根直下寒银浪。
青莲老子夜不眠，往往飞魂到其上。
诗情不灭流白云，千载重见戴叔伦。
莲花峰下赤城洞，芒鞵翻笑山中人。
秋风孤篁八九尺，老面百摺赪铜色。
田文席上摩吟髭，鹘立苍苔烟雨黑。
我家竹屋栖龙冈，夜捣孤月餐寒霜。
醉骑白鹿军峰下，一见赠我青瑶珰。
南山台前春正好，万壑千涯清梦晓。
苍苔石磴抚阑干，往事飞鸿天亦笑。
君今东首回牙樯，我亦西去凌苍苍。
截江桥南春水急，酒酣不记攀垂杨。
军峰江南最高处，我上峰头望君去。
归时定入天台山，举首云音一相雇。
题谢氏西谷
作者：陈宗道
朝代：宋
体裁：古风

江东风流会稽伯，玉壶贮香倾琥珀。春风十里东山云，一局寒楸晚空碧。盘盘石磴红泉仙，春梦草断瑶池笺。蒙茸曲笠雨花湿，老屐踏损苍苔钱。双鸾翩翩跨元岛，月白香魂翠山杳。玉兰千载流芳馨，清风凌厉连红晓。
如占城经吴川极浦亭
作者：陈宜中
朝代：宋

颠风吹雨过吴川，极浦亭前望远天。有路可通环屿外，无山堪并首阳巅。溪云起处潮初长，夜月高时人未眠。异日北归须记取，平芜尽处一峰圆。
如占城经吴川极浦亭
作者：陈宜中
朝代：宋

颠风吹雨过吴川，极浦亭前望远天。
有路可通环屿外，无山堪并首阳巓。
溪云起处潮初长，夜月高时人未助。
异日北归须记取，平芜尽处一峯圆。
贾师宪望海楼成次韵
作者：陈宜中
朝代：宋

名与山高千古重，恩如海阔一身轻。门下少年初幕府，格随诸吏上峥嵘。功归再造金瓯好，岁已三登玉烛调。昨是倚筇平地看，一如石壁望松寥。
贾师宪望海楼成次韵·其一
作者：陈宜中
朝代：宋
体裁：七言绝句

名与山高千古重，恩如海阔一身轻。门下少年初幕府，格随诸吏上峥嵘。
贾师宪望海楼成次韵·其二
作者：陈宜中
朝代：宋
体裁：七言绝句

功归再造金瓯好，岁已三登玉烛调。昨是倚筇平地看，一如石壁望松寥。
漫兴
作者：陈宝之
朝代：宋
体裁：七言绝句

二十年前学采樵，采樵只采嫩枝条。何如斫倒大松树，勾得三年两载烧。
矸轩
作者：陈宝之
朝代：宋
体裁：古风

谢公楼上风流客，紫髯萧疏双鬓白。胸中有气吐虹霓，床头无金失颜色。问君借取骑鹤钱，更欲吸尽长鲸川。出门双桨破寒碧，去学五湖风月仙。
自述
作者：陈宝之
朝代：宋

少年落魄走京华，老大无钱赴酒家。
羞作寺丞门裏客，一片明月照梅花。
自述
作者：陈宝之
朝代：宋

少年落魄走京华，老大无钱赴酒家。羞作寺丞门里客，一片明月照梅花。
为人赋横舟二首
作者：陈容
朝代：宋

古悲歌，泪如血，
渡河无船气欲绝。古非歌，
泪如泉，河激汤汤声彻天。
峨舸大艑载琛贝，锦缆迷楼催管弦。
人生苦乐不相等，风波血刃蛟流涎。
神虺九首能三足，巨鳌独怒群帝迁。
纵有扁舟竟何往，乘桴意在沧洲上。
只缘辙朽无人知，入海居夷每惆怅。
三间破屋名横舟，三呼不答江水流。
一帆径渡溯天去，不系斜阳古渡头。
为人赋横舟二首
作者：陈容
朝代：宋

古悲歌，泪如血，渡河无船气欲绝。古非歌，泪如泉，河激汤汤声彻天。峨舸大艑载琛贝，锦缆迷楼催管弦。人生苦乐不相等，风波血刃蛟流涎。神虺九首能三足，巨鳌触怒群帝迁。纵有扁舟竟何往，乘桴意在沧洲上。祇缘辙朽无人知，入海居夷每惆怅。三间破屋名横舟，三呼不答江水流。一帆径渡溯天去，不系斜阳古渡头。黄头子，捩柁听吾语。三老驾三翼，叠鼓峭帆看风色。一千水，归黄河，世无客星泛灵槎。恒河水，波斯匿王母将去，六十年间成坏故。性无生灭河水似，黄面瞿昙以筏谕。长淮水，一箭许，边城白骨多于土。年年调舟已成泥，寿蔡孤城付朝暮。岷江汉源天上来，一夕不保如风埃。重庆今为天下首，汉中不复言规恢。朽木为舟土为楫，白波如山水皆立。当时商家畚筑子，梦里撑船济川去。只今无梦岂无舟，水浅都非泊舟处。
为人赋横舟二首
作者：陈容
朝代：宋

黄头子，捩柁听吾语。
三老驾三翼，叠鼓峭帆看风色。
一千水，归黄河，
世无客星泛灵槎。恒河水，
波斯匿王母将去，六十年间成坏故。
性无生灭河水似，黄面瞿昙以筏谕。
长淮水，一箭许，
边城白骨多於土。年年调舟已成泥，
寿蔡孤城付朝暮。岷江汉源天上来，
一夕不保如风埃。重庆今为天下首，
汉中不复言规恢。朽木为舟土为楫，
白波如山水皆立。当时商家畚筑子，
梦里撑船济川去。只今无梦岂无舟，
水浅都非泊舟处。
为人赋横舟二首·其一
作者：陈容
朝代：宋

古悲歌，泪如血，渡河无船气欲绝。古非歌，泪如泉，河激汤汤声彻天。峨舸大艑载琛贝，锦缆迷楼催管弦。人生苦乐不相等，风波血刃蛟流涎。神虺九首能三足，巨鳌触怒群帝迁。纵有扁舟竟何往，乘桴意在沧洲上。祇缘辙朽无人知，入海居夷每惆怅。三间破屋名横舟，三呼不答江水流。一帆径渡溯天去，不系斜阳古渡头。
为人赋横舟二首·其一
作者：陈容
朝代：宋

古悲歌，泪如血，渡河无船气欲绝。
古非歌，泪如泉，河激汤汤声彻天。
峨舸大艑载琛贝，锦缆迷楼催管弦。
人生苦乐不相等，风波血刃蛟流涎。
神虺九首能三足，巨鳌触怒群帝迁。
纵有扁舟竟何往，乘桴意在沧洲上。
祇缘辙朽无人知，入海居夷每惆怅。
三间破屋名横舟，三呼不答江水流。
一帆径渡溯天去，不繫斜阳古渡头。
为人赋横舟二首·其二
作者：陈容
朝代：宋

黄头子，捩柁听吾语。三老驾三翼，叠鼓峭帆看风色。一千水，归黄河，世无客星泛灵槎。恒河水，波斯匿王母将去，六十年间成坏故。性无生灭河水似，黄面瞿昙以筏谕。长淮水，一箭许，边城白骨多于土。年年调舟已成泥，寿蔡孤城付朝暮。岷江汉源天上来，一夕不保如风埃。重庆今为天下首，汉中不复言规恢。朽木为舟土为楫，白波如山水皆立。当时商家畚筑子，梦里撑船济川去。只今无梦岂无舟，水浅都非泊舟处。
为人赋横舟二首·其二
作者：陈容
朝代：宋

黄头子，捩柁听吾语。
三老驾三翼，迭鼓峭帆看风色。
一千水，归黄河，世无客星泛灵槎。
恒河水，波斯匿王母将去，六十年间成坏故。
性无生灭河水似，黄面瞿昙以筏谕。
长淮水，一箭许，边城白骨多于土。
年年调舟已成泥，寿蔡孤城付朝暮。
岷江汉源天上来，一夕不保如风埃。
重庆今为天下首，汉中不復言规恢。
朽木为舟土为楫，白波如山水皆立。
当时商家畚筑子，梦裏撑船济川去。
只今无梦岂无舟，水浅都非泊舟处。
题云龙图
作者：陈容
朝代：宋
体裁：古风

骑元气，游太空。普厥施，收成功。抉河汉，触华嵩。
题浯溪中兴颂二首
作者：陈容
朝代：宋

银旗金甲渡巴西，灵武城楼已万几。一札祗闻元帅命，五笺合待使臣归。未闻请表更追表，且看黄衣换紫衣。天性非由人伪灭，何缘尚父结张妃。六等胜如诛独柳，二张纵活亦何颜。太师死后犹书法，水部刑章托颂间。最忆海青投乐器，绝怜甄济隐青山。中兴碑下奸臣惧，天道何尝不好还。
题浯溪中兴颂二首·其一
作者：陈容
朝代：宋

银旗金甲渡巴西，灵武城楼已万几。一札祗闻元帅命，五笺合待使臣归。未闻请表更追表，且看黄衣换紫衣。天性非由人伪灭，何缘尚父结张妃。
题浯溪中兴颂二首·其一
作者：陈容
朝代：宋

银旗金甲渡巴西，灵武城楼已万几。
一札祗闻元帅命，五笺合待使臣归。
未闻请表更追表，且看黄衣换紫衣。
天性非由人僞灭，何缘尚父结张妃。
题浯溪中兴颂二首·其二
作者：陈容
朝代：宋

六等胜如诛独柳，二张纵活亦何颜。太师死后犹书法，水部刑章托颂间。最忆海青投乐器，绝怜甄济隐青山。中兴碑下奸臣惧，天道何尝不好还。
题浯溪中兴颂二首·其二
作者：陈容
朝代：宋

六等胜如诛独柳，二张纵活亦何颜。
太师死后犹书法，水部刑章托颂间。
最忆海青投乐器，绝怜甄济隠青山。
中兴碑下姦臣惧，天道何尝不好还。
题灵丰庙壁
作者：陈容
朝代：宋

紫马仙人跨白犀，繙经台映钓鱼矶。
千年老树风雷坼，独有红泉洗断碑。
题灵丰庙壁
作者：陈容
朝代：宋
体裁：七言绝句

紫马仙人跨白犀，翻经台映钓鱼矶。千年老树风雷坼，独有红泉洗断碑。
醒心亭
作者：陈宾
朝代：宋

亭以醒心名，心与亭何与。
物各有感通，此理贵深喻。
岘山峙丰碑，见者皆堕泪。
推类尽其余，庶表名亭义。
我昨发莆阳，春光正明媚。
肩舆撼顿间，思虑杂劳勚。
行行復行行，至此若沾醉。
振衣蹑斯亭，四顾足清致。
芳树布繁阴，晴山荐空翠。
时有幽禽来，且无俗驾至。
物我方两忘，情景亦相会。
天君始泰然，万境绝纤翳。
后乐与先忧，虚灵良不昧。
揭扁端在兹，夫岂无所试。
尚期知我者，他时来作记。
醒心亭
作者：陈宾
朝代：宋

亭以醒心名，心与亭何与。物各有感通，此理贵深喻。岘山峙丰碑，见者皆堕泪。推类尽其馀，庶表名亭义。我昨发莆阳，春光正明媚。肩舆撼顿间，思虑杂劳勚。行行复行行，至此若沾醉。振衣蹑斯亭，四顾足清致。芳树布繁阴，晴山荐空翠。时有幽禽来，且无俗驾至。物我方两忘，情景亦相会。天君始泰然，万境绝纤翳。后乐与先忧，虚灵良不昧。揭扁端在兹，夫岂无所试。尚期知我者，他时来作记。
望海亭
作者：陈寿朋
朝代：宋

谩指亭前柏，西来意自深。
迷人终着景，达士了忘心。
六叶传真谛，微言振道林。
法门应不二，来此默追寻。
望海亭
作者：陈寿朋
朝代：宋

谩指亭前柏，西来意自深。迷人终著景，达士了忘心。六叶传真谛，微言振道林。法门应不二，来此默追寻。
诗一首
作者：陈少章
朝代：宋
体裁：七言绝句

十里荷开菡萏初，我公初至有西湖。却将公事湖中了，见说官闲事也无。
题江国录先生石室
作者：陈尚文
朝代：宋

海宁邑屋千山环，幽人更爱山中山。山城已远人烟寒，江君石室深巑岏。闻君十载栖长安，焉能敛翼萦岩峦。卧龙要自南阳蟠，东山不为携红颜。迩来侧身天地间，不如一室中宽閒。探书禹穴万卷完，养成雾豹非一斑。素琴无弦心自弹，泰山高高水潺潺。山中阒兮谁往还，云无心兮抱幽关。青山白云足为侣，无心胡为恋君宇，冷君衣裳润君础。人间岁月易今古，傅说一去不可伫。苍梧何如出飞雨，不崇朝兮苏九土。
题江国录先生石室
作者：陈尚文
朝代：宋

海宁邑屋千山环，幽人更爱山中山。
山城已远人烟寒，江君石室深巑岏。
闻君十载栖长安，焉能敛翼萦岩峦。
卧龙要自南阳蟠，东山不为携红颜。
迩来侧身天地间，不如一室中宽閒。
探书禹穴万卷完，养成雾豹非一斑。
素琴无絃心自弹，泰山高高水潺潺。
山中閴兮谁往还，云无心兮抱幽关。
青山白云足为侣，无心胡为恋君宇，冷君衣裳润君础。
人间岁月易今古，傅说一去不可伫。
苍梧何如出飞雨，不崇朝兮苏九土。
三城侍郎寄示留题延庆寺二韵诗二章顷岁予肄业于此遗景尽在幸会之迹首唱之序详矣谨依命攀和但于首章增为四韵盖浅陋之才不觉辞费因遣稚子赞善大夫通判邠州事学古写于此牌以永嘉赐·其一
作者：陈尧佐
朝代：宋
体裁：七言律诗

清济园林接寺隅，水昏烟暝自成图。当年棣鄂三冬学，今日鸰原万里途。道契风云多感激，人非丰沛欠吁谟。闻君又枉行春骑，应笑溪边旧截蒲。
三城侍郎寄示留题延庆寺二韵诗二章顷岁予肄业于此遗景尽在幸会之迹首唱之序详矣谨依命攀和但于首章增为四韵盖浅陋之才不觉辞费因遣稚子赞善大夫通判邠州事学古写于此牌以永嘉赐·其二
作者：陈尧佐
朝代：宋
体裁：七言绝句

萤窗从此极研覃，坠简疑文访济南。拟卜菟裘邻学所，龙香时爇御书龛。
古寺偈
作者：陈尧佐
朝代：宋
体裁：偈颂

殿古寒炉空，流尘暗金碧。独坐偶无人，又得真消息。
句
作者：陈尧佐
朝代：宋

城中三亩宅。莫愁调鼎事无功。千里好山云乍敛，一楼明月雨初晴。青云歧路游将遍，白发光阴得最多。君恩来万里，客路出千山。供帐开天苑，传呼度国门。风樵若耶路，霜橘洞庭秋。部吏百函通爵里，从兵千骑属鞬櫜。门前碧浪家家海，树上青山寺寺云。公馀莫放西湖景，步步苍苔岸岸松。争似碧澜堂上望，疏疏烟树漠汀洲。
句·其一
作者：陈尧佐
朝代：宋

城中三亩宅。
句·其一〇
作者：陈尧佐
朝代：宋

公余莫放西湖景，步步苍苔岸岸松。
句·其一三
作者：陈尧佐
朝代：宋

溪寒晚日红。
句·其七
作者：陈尧佐
朝代：宋

风樵若耶路，霜橘洞庭秋。
句·其三
作者：陈尧佐
朝代：宋

千里好山云乍敛，一楼明月雨初晴。
句·其九
作者：陈尧佐
朝代：宋

门前碧浪家家海，树上青山寺寺云。
句·其二
作者：陈尧佐
朝代：宋

莫愁调鼎事无功。
句·其五
作者：陈尧佐
朝代：宋
体裁：句

君恩来万里，客路出千山。
句·其八
作者：陈尧佐
朝代：宋

部吏百函通爵里，从兵千骑属鞬櫜。
句·其六
作者：陈尧佐
朝代：宋

供帐开天苑，传呼度国门。
句·其十
作者：陈尧佐
朝代：宋

公馀莫放西湖景，步步苍苔岸岸松。
句·其十一
作者：陈尧佐
朝代：宋
体裁：句

争似碧澜堂上望，疏疏烟树漠汀洲。
句·其四
作者：陈尧佐
朝代：宋

青云歧路游将遍，白发光阴得最多。
句·其四
作者：陈尧佐
朝代：宋

青云歧路游将遍，白髮光阴得最多。
吴江
作者：陈尧佐
朝代：宋

平波渺渺烟苍苍，菰蒲才熟杨柳黄。扁舟系岸不忍去，秋风斜日鲈鱼乡。
吴江
作者：陈尧佐
朝代：宋

平波渺渺烟苍苍，菰蒲纔熟杨柳黄。
扁舟繫岸不忍去，秋风斜日鲈鱼乡。
吴王墓
作者：陈尧佐
朝代：宋

惜哉吴王墓，秦帝欲开破。
应笑埋金玉，千年贾余祸。
不特虎迹销，已闻鲍车过。
又是骊山头，炎炎三月火。
国清寺
作者：陈尧佐
朝代：宋
体裁：五言绝句

南越第一寺，偶来心地真。却嫌桥下水，流去入红尘。
天圣间入参大政复寄题二章
作者：陈尧佐
朝代：宋

罗浮山下郡，楼阁枕沧溟。谁得闲中意，清风野吏亭。山好曾留句，城高复创亭。登临千万境，谁与画为屏。
天圣间入参大政复寄题二章·其二
作者：陈尧佐
朝代：宋

山好曾留句，城高复创亭。登临千万境，谁与画为屏。
天圣间入参大政復寄题二章·其一
作者：陈尧佐
朝代：宋
体裁：五言绝句

罗浮山下郡，楼阁枕沧溟。谁得闲中意，清风野吏亭。
天圣间入参大政復寄题二章·其二
作者：陈尧佐
朝代：宋

山好曾留句，城高復创亭。
登临千万境，谁与画为屏。
寄书上人
作者：陈尧佐
朝代：宋
体裁：七言律诗

阶前春色长苔斑，避俗常闻昼掩关。一榻琴书双阙寺，片心泉石二林山。江楼把酒云供望，松院支筇鹤对闲。谁向风骚为消息，此身元在寂寥间。
寄洪州杨太博
作者：陈尧佐
朝代：宋
体裁：五言律诗

南昌为郡好，楼阁枕江湄。地暖春生早，山寒日下迟。讼庭唯鹤立，吟树独僧期。安得通官政，烟霞共一司。
寄潮州于公九流
作者：陈尧佐
朝代：宋
体裁：七言绝句

扁舟如叶路东西，一片滩声下恶溪。当日亭台旧时客，相逢莫惜醉如泥。
寄题漳浦县斋
作者：陈尧佐
朝代：宋
体裁：七言绝句

漳浦从来瘴疠深，潮阳南去更难禁。当时三载曾无事，不放闲愁入寸心。
张公洞
作者：陈尧佐
朝代：宋

空山杳杳鸾凤飞，神仙门户开翠微。主人白发云满衣，松间留我谈玄机。
张公洞
作者：陈尧佐
朝代：宋

空山杳杳鸾凤飞，神仙门户开翠微。
主人白髮云满衣，松间留我谈玄机。
归阙感怀
作者：陈尧佐
朝代：宋

望阙二年余，中宵梦玉除。
忽闻天上诏，乍厌海边居。
归路寻芳草，空囊载旧书。
君恩何以报，零泪落尘裾。
归阙感怀
作者：陈尧佐
朝代：宋

望阙二年馀，中宵梦玉除。忽闻天上诏，乍厌海边居。归路寻芳草，空囊载旧书。君恩何以报，零泪落尘裾。
忆潮阳
作者：陈尧佐
朝代：宋
体裁：七言绝句

东西楼阁与云齐，天际孤烟认恶溪。记得幽人旧吟处，独游亭在野桥西。
忆越州
作者：陈尧佐
朝代：宋

越绝溪山第一州，画图城郭几淹留。閒思禹庙斜回首，髣髴云端见郡楼。稽峰倚云千仞高，澄湖倒影分秋毫。当年逸赏有馀意，徘徊不忍移轻舠。抽毫欲赋东南奇，云山好景惭有遗。平波荡漾照湖渌，扁舟忆得游春时。
忆越州·其一
作者：陈尧佐
朝代：宋

越绝溪山第一州，画图城郭几淹留。閒思禹庙斜回首，髣髴云端见郡楼。
忆越州·其一
作者：陈尧佐
朝代：宋

越绝溪山第一州，画图城郭几淹留。
閒思禹庙斜迴首，髣髴云端见郡楼。
忆越州·其三
作者：陈尧佐
朝代：宋
体裁：七言绝句

抽毫欲赋东南奇，云山好景惭有遗。平波荡漾照湖渌，扁舟忆得游春时。
忆越州·其二
作者：陈尧佐
朝代：宋

稽峰倚云千仞高，澄湖倒影分秋毫。
当年逸赏有余意，徘徊不忍移轻舠。
忆越州·其二
作者：陈尧佐
朝代：宋

稽峰倚云千仞高，澄湖倒影分秋毫。当年逸赏有馀意，徘徊不忍移轻舠。
怀杭州西湖
作者：陈尧佐
朝代：宋
体裁：七言绝句

桥影飞虹跨碧潭，熙熙亭畔柳毵毵。扁舟载酒渔翁唱，记得闲过处士庵。
望越亭
作者：陈尧佐
朝代：宋

飒飒西风叶叶秋，谁家烟火起沧洲。
乘闲不耐无机性，拟劝渔翁直钓鈎。
望越亭
作者：陈尧佐
朝代：宋

飒飒西风叶叶秋，谁家烟火起沧洲。乘闲不耐无机性，拟劝渔翁直钓钩。
杭州苏长官山亭
作者：陈尧佐
朝代：宋
体裁：五言律诗

诗阁城阴里，茅堂住半空。钟声千寺合，树影万家同。山远秋泉白，溪寒晚日红。相逢吟未足，沉醉恋云中。
林处士水亭
作者：陈尧佐
朝代：宋

城外逋翁宅，开亭野水寒。冷光浮荇叶，静影浸鱼竿。吠犬时迎客，饥禽忽上阑。疏篱僧舍近，嘉树鹤庭宽。拂砌烟丝袅，侵窗笋戟攒。小桥横落日，幽径转层峦。好景吟何极，清欢尽亦难。怜君留我意，重叠取琴弹。
林处士水亭
作者：陈尧佐
朝代：宋

城外逋翁宅，开亭野水寒。
冷光浮荇叶，静影浸鱼竿。
吠犬时迎客，饥禽忽上阑。
疏篱僧舍近，嘉树鹤庭宽。
拂砌烟丝袅，侵窗笋戟攒。
小桥横落日，幽径转层峦。
好景吟何极，清欢尽亦难。
怜君留我意，重迭取琴弹。
江潮阻风
作者：陈尧佐
朝代：宋
体裁：七言绝句

按部溪山接海涛，连天风雨泊轻舠。沧溟未必全胜我，潮落潮生亦自劳。
洞霄宫
作者：陈尧佐
朝代：宋

一帆高挂出红尘，万仞长歌入紫云。莫道游仙别无侣，玉清冠盖许同群。谷口停骖上翠微，五云宫殿辟金扉。不知何处朝元会，却见龙鸾队仗归。二天封部稼如云，流水清寒出洞门。更爱林间盘石上，松花飘落羽人樽。萧萧红树碧峰前，为爱桃花入洞天。偶逐霓旌才百步，却忧人世已经年。
洞霄宫·其一
作者：陈尧佐
朝代：宋

一帆高挂出红尘，万仞长歌入紫云。
莫道游仙别无侣，玉清冠盖许同羣。
洞霄宫·其一
作者：陈尧佐
朝代：宋

一帆高挂出红尘，万仞长歌入紫云。莫道游仙别无侣，玉清冠盖许同群。
洞霄宫·其三
作者：陈尧佐
朝代：宋
体裁：七言绝句

二天封部稼如云，流水清寒出洞门。更爱林间盘石上，松花飘落羽人樽。
洞霄宫·其二
作者：陈尧佐
朝代：宋

谷口停骖上翠微，五云宫殿辟金扉。不知何处朝元会，却见龙鸾队仗归。
洞霄宫·其二
作者：陈尧佐
朝代：宋

谷口停骖上翠微，五云宫殿闢金扉。
不知何处朝元会，却见龙鸾队仗归。
洞霄宫·其四
作者：陈尧佐
朝代：宋

萧萧红树碧峰前，为爱桃花入洞天。偶逐霓旌才百步，却忧人世已经年。
洞霄宫·其四
作者：陈尧佐
朝代：宋

萧萧红树碧峰前，为爱桃花入洞天。
偶逐霓旌纔百步，却忧人世已经年。
游凤栖寺
作者：陈尧佐
朝代：宋
体裁：五言律诗

十里水烟迷，禅居偶杖藜。地灵人不老，山好凤曾栖。暑气消将尽，苔痕长欲齐。松间何所得，泉石两三题。
游惠阳西湖
作者：陈尧佐
朝代：宋

附郭水连山，公余独往还。
疏烟鱼艇远，斜日寺楼闲。
繫马芭蕉外，移舟菡萏间。
天涯逢此景，谁信自开颜。
游惠阳西湖
作者：陈尧佐
朝代：宋

附郭水连山，公馀独往还。疏烟鱼艇远，斜日寺楼闲。系马芭蕉外，移舟菡萏间。天涯逢此景，谁信自开颜。
游永明寺
作者：陈尧佐
朝代：宋
体裁：七言排律

附郭山光峭若烟，倚空楼殿白云巅。孤轩半出青松杪，颢气疑游碧汉边。惜别拟留风外燕，伤秋因感雨中蝉。人家掩映藏鱼浦，岛树扶疏没水天。痛饮岂同莲社客，狂歌聊许竹林贤。忘形且尽尊前乐，休忆楼岩与济川。
游湖上昭庆寺
作者：陈尧佐
朝代：宋

湖边山影裏，静景与僧分。
一榻坐临水，片心闲对云。
树寒时落叶，鸥散忽成羣。
莫问红尘事，林间肯暂闻。
游湖上昭庆寺
作者：陈尧佐
朝代：宋

湖边山影里，静景与僧分。一榻坐临水，片心闲对云。树寒时落叶，鸥散忽成群。莫问红尘事，林间肯暂闻。
湖州碧澜堂
作者：陈尧佐
朝代：宋
体裁：七言绝句

苕溪清浅霅溪斜，碧玉光寒照万家。谁向月明终夜听，洞庭渔笛隔芦花。
潮阳作
作者：陈尧佐
朝代：宋

景淡花初落，寒生海上潮。门前归北路，微雨柳垂条。静院莺啼竹，幽阑蝶在花。登临转惆怅，斜日两三家。
潮阳作·其一
作者：陈尧佐
朝代：宋
体裁：五言绝句

景淡花初落，寒生海上潮。门前归北路，微雨柳垂条。
潮阳作·其二
作者：陈尧佐
朝代：宋

静院莺啼竹，幽阑蝶在花。登临转惆怅，斜日两三家。
潮阳作·其二
作者：陈尧佐
朝代：宋

静院鶑啼竹，幽阑蝶在花。
登临转惆怅，斜日两三家。
知果教寺
作者：陈尧佐
朝代：宋
体裁：五言律诗

萝岩山下寺，静境绝过从。芳草二三月，碧云千万峰。窗虚明落日，楼迥响疏钟。恰恐重来晚，庭前记偃松。
秋夜山居二首·其一
作者：陈尧佐
朝代：宋
体裁：七言绝句

幽居正想餐霞客，夜久月寒珠露滴。千年独鹤两三声，飞下岩前一枝柏。
答张顺之
作者：陈尧佐
朝代：宋
体裁：七言绝句

有花无酒头慵举，有酒无花眼倦开。正向西窗念萧索，洛阳花酒一时来。
虎丘
作者：陈尧佐
朝代：宋

云际楼台树杪轩，孤松千尺耸平田。危栏远思微吟好，隐隐秋帆半入天。人间灵迹遍曾游，祇欠吴门访虎丘。今日偶来无限感，阖闾坟左剑池头。
虎丘·其一
作者：陈尧佐
朝代：宋

云际楼台树杪轩，孤松千尺耸平田。危栏远思微吟好，隐隐秋帆半入天。
虎丘·其一
作者：陈尧佐
朝代：宋

云际楼台树杪轩，孤松千尺耸平田。
危栏远思微吟好，隠隠秋帆半入天。
虎丘·其二
作者：陈尧佐
朝代：宋

人间灵蹟徧曾游，祇欠吴门访虎丘。
今日偶来无限感，阖闾坟左剑池头。
虎丘·其二
作者：陈尧佐
朝代：宋

人间灵迹遍曾游，祇欠吴门访虎丘。今日偶来无限感，阖闾坟左剑池头。
诗一首
作者：陈尧佐
朝代：宋
体裁：五言绝句

雨网蛛丝断，风枝鸟梦摇。诗家零落景，采拾合如樵。
赴潮阳倅
作者：陈尧佐
朝代：宋

沉醉犹难别帝州，满城春色重淹留。公闲预想消魂处，望阙频登海上楼。休把空言较短长，算来齐物也无妨。蛮民解唱升平曲，愿领闲愁入醉乡。
赴潮阳倅·其一
作者：陈尧佐
朝代：宋
体裁：七言绝句

沉醉犹难别帝州，满城春色重淹留。公闲预想消魂处，望阙频登海上楼。
赴潮阳倅·其二
作者：陈尧佐
朝代：宋

休把空言较短长，算来齐物也无妨。蛮民解唱升平曲，愿领闲愁入醉乡。
赴潮阳倅·其二
作者：陈尧佐
朝代：宋

休把空言较短长，算来齐物也无妨。
蛮民解唱昇平曲，愿领闲愁入醉乡。
踏莎行
作者：陈尧佐
朝代：宋
体裁：词

二社良辰，千家庭院。翩翩又见新来燕。凤凰巢稳许为邻，潇湘烟暝来何晚。乱入红楼，低飞绿岸。画梁时拂歌尘散。为谁归去为谁来，主人恩重珠帘捲。
踏莎行·二社良辰
作者：陈尧佐
朝代：宋
体裁：词

二社良辰，千家庭院。翩翩又见新来燕。凤凰巢稳许为邻，潇湘烟暝来何晚。乱入红楼，低飞绿岸。画梁时拂歌尘散。为谁归去为谁来，主人恩重珠帘卷。
踏莎行·二社良辰
作者：陈尧佐
朝代：宋

二社良辰，千秋庭院。翩翩又见新来燕。凤凰巢稳许为邻，潇湘烟暝来何晚。
乱入红楼，低飞绿岸。画梁时拂歌尘散。为谁归去为谁来，主人恩重珠帘卷。
送潮阳李孜主簿
作者：陈尧佐
朝代：宋
体裁：古风

潮阳山水东南奇，鱼盐城郭民熙熙。当时为撰玄圣碑，而今风俗邹鲁为。
送王生及第归潮阳
作者：陈尧佐
朝代：宋
体裁：七言绝句

休嗟城邑住天荒，已是仙枝耀故乡。从此方舆载人物，海边邹鲁是潮阳。
郑州浮波亭
作者：陈尧佐
朝代：宋

碧玉波光四面寒，虚空檐宇出林端。尘埃未到交游绝，绕座扁舟与钓竿。
郑州浮波亭
作者：陈尧佐
朝代：宋

碧玉波光四面寒，虚空檐宇出林端。
尘埃未到交游绝，遶座扁舟与钓竿。
野吏亭
作者：陈尧佐
朝代：宋

野吏厌公堂，开轩出郡墙。残花炎帝圃，斜日尉佗乡。叠巘分诸粤，重城截大荒。耕桑蛮聚落，烟火汉封疆。云势飘蓬岛，天形压夜郎。扁舟闲得侣，嘉树远成行。梅雨千林暮，春风百草香。人家浮浩淼，鸟道没青苍。爽垲吟魂健，虚明夏景凉。他年重回首，牢落愧甘棠。
野吏亭
作者：陈尧佐
朝代：宋

野吏厌公堂，开轩出郡墙。
残花炎帝圃，斜日尉佗乡。
迭巘分诸粤，重城截大荒。
耕桑蛮聚落，烟火汉封疆。
云势飘蓬岛，天形压夜郎。
扁舟闲得侣，嘉树远成行。
梅雨千林暮，春风百草香。
人家浮浩淼，鸟道没青苍。
爽垲吟魂健，虚明夏景凉。
他年重回首，牢落愧甘棠。
闲步过芳菲园
作者：陈尧佐
朝代：宋
体裁：五言绝句

尽日芳菲园，不见芳菲好。茂草与斜阳，脉脉情多少。
韩山
作者：陈尧佐
朝代：宋
体裁：七言绝句

侍郎亭下草离离，春色相逢万事非。今日江山当日景，多情直拟问斜晖。
题上虞兰芎山
作者：陈尧佐
朝代：宋
体裁：七言绝句

岩岩一峰千万寻，微茫楼阁寒云深。巡州佐吏倚栏久，泠泠天籁清尘心。
题八胜寺
作者：陈尧佐
朝代：宋
体裁：七言律诗

八胜当时不易闻，今朝停棹宛然存。两行翠竹欹僧槛，一派清波绕寺门。禅寂岂分天外月，讲钟时度水边村。幽怀至此忘归计，不觉踌躇日已昏。
题华清宫
作者：陈尧佐
朝代：宋
体裁：七言绝句

百首新诗百意精，不尤妃子只尤兵。争如一句伤时事，只为明皇恃太平。
题朝元阁
作者：陈尧佐
朝代：宋

朝元高阁迥，秋毫无隐情。浮云忽以蔽，不见渔阳城。
题朝元阁
作者：陈尧佐
朝代：宋

朝元高阁迥，秋毫无隠情。
浮云忽以蔽，不见渔阳城。
题漳浦县壁
作者：陈尧佐
朝代：宋
体裁：七言绝句

蛮烟渔火接鲸波，树树花枝处处歌。况是天涯好行乐，莫教憔悴鬓霜多。
妙智洞
作者：陈尧叟
朝代：宋

追忆经行三十年，漫山桃李竞争妍。
于今棠棣花成萼，我已童颜射酒红。
妙智洞
作者：陈尧叟
朝代：宋
体裁：七言绝句

追忆经行三十年，漫山桃李竞争妍。于今棠棣花成萼，我已童颜射酒舡。
妙智洞
作者：陈尧叟
朝代：宋

追忆经行三十年，漫山桃李竞争妍。于今棠棣花成萼，我已童颜射酒船。
披云亭
作者：陈尧叟
朝代：宋
体裁：七言律诗

秦关百二山河固，陕服城闉控此中。别构栋梁成爽垲，俯观竹树立青葱。虚檐豁敞迎朝日，曲槛萦回带晚风。登眺自欣襟带地，万方辙迹坦然同。
披云亭
作者：陈尧叟
朝代：宋

秦关百二山河固，陕服城闉控此中。
别构栋梁成爽垲，俯观竹树立青葱。
虚簷豁敞迎朝日，曲槛萦回带晚风。
登眺自欣襟带地，万方辙迹坦然同。
果实
作者：陈尧叟
朝代：宋
体裁：七言绝句

甜于糖蜜软于酥，阆苑山头拥万株。叶底深藏红玳瑁，枝边低缀碧珊瑚。
洞霄宫
作者：陈尧叟
朝代：宋

回合烟光叠翠屏，东南山水此为灵。
莺花春学蓬瀛境，楼阁夜干牛斗星。
古桧森罗烧药灶，彩云飘洒聚仙亭。
辽天俯近归期鹤，澥谷旁连骇巨溟。
紫陌红尘无一点。绿毛仙骨有千龄。
当时听法谈玄者，环佩锵锵拱上清。
洞霄宫
作者：陈尧叟
朝代：宋

回合烟光叠翠屏，东南山水此为灵。莺花春学蓬瀛境，楼阁夜干牛斗星。古桧森罗烧药灶，彩云飘洒聚仙亭。辽天俯近归期鹤，澥谷旁连骇巨溟。紫陌红尘无一点，绿毛仙骨有千龄。当时听法谈玄者，环佩锵锵拱上清。
洞霄宫
作者：陈尧叟
朝代：宋

迴合烟光迭翠屏，东南山水此为灵。
鶑花春学蓬瀛境，楼阁夜干牛斗星。
古桧森罗烧药竈，彩云飘洒聚仙亭。
辽天俯近归期鹤，澥谷旁连骇巨溟。
紫陌红尘无一点，绿毛仙骨有千龄。
当时听法谈玄者，环佩锵锵拱上清。
诗一首
作者：陈尧叟
朝代：宋
体裁：七言绝句

一榻琴书双门寺，片心泉石两林山。江楼把酒云供望，秋院支筇鹤对閒。
赓上赐病归韵
作者：陈尧叟
朝代：宋
体裁：五言排律

寅会丁昌运，吁谟愧琐才。微功酬帝造，迈级处公台。辞位囊封上，逾涯宠数来。维藩分圣寄，涕泗远丹台。旌仰宸章降，隆弥睿眷回。载赓诚寡和，望阙几徘徊。
赓上赐病归韵
作者：陈尧叟
朝代：宋

寅会丁昌运，訏谟愧琐才。
微功酬帝造，迈级处公台。
辞位囊封上，逾涯宠数来。
维藩分圣寄，涕泗远丹台。
旌仰宸章降，降弥睿眷回。
载赓诚寡和，望阙几徘徊。
送崇教大师南归
作者：陈尧叟
朝代：宋

能名净行达理闱，振锡携瓶出翠微。恩重冕旒曾召对，情高云鹤却同归。会思莲社寰中结，杯泛潮风海上飞。不是清时未陈力，便堪随去扫岩扉。
送崇教大师南归
作者：陈尧叟
朝代：宋

能名浄行达理闱，振锡携瓶出翠微。
恩重冕旒曾召对，情高云鹤却同归。
会思莲社寰中结，杯泛潮风海上飞。
不是清时未陈力，便堪随去扫岩扉。
送张无梦归天台
作者：陈尧叟
朝代：宋

山人之所隐，临海赤城閒。
天台峰峨峨，剡水声潺潺。
绝顶一室非尘寰，忘形终日同云閒。
仙軿每戾止，人迹绝跻攀。
沆瀣挹朝味，冰雪留童颜。
手持百首还元诗，诗成自谓人不知。
世人得之蹈，希夷自此游。
朝市皆争识形仪，承祯以道遇明主。
子训卖药归会稽，张君今能尽继之。
冥冥孤鸿东南飞，邈然不自烟霞期。
送张无梦归天台
作者：陈尧叟
朝代：宋

山人之所隐，临海赤城閒。天台峰峨峨，剡水声潺潺。绝顶一室非尘寰，忘形终日同云閒。仙軿每戾止，人迹绝跻攀。沆瀣挹朝味，冰雪留童颜。手持百首还元诗，诗成自谓人不知。世人得之蹈，希夷自此游，朝市皆争识形仪。承祯以道遇明主，子训卖药归会稽。张君今能尽继之。冥冥孤鸿东南飞，邈然不负烟霞期。
送张无梦归天台
作者：陈尧叟
朝代：宋

山人之所隠，临海赤城閒。
天台峰峨峨，剡水声潺潺。
绝顶一室非尘寰，忘形终日同云閒。
仙軿每戾止，人迹绝跻攀。
沆瀣挹朝味，冰雪留童颜。
手持百首还元诗，诗成自谓人不知。
世人得之蹈，希夷自此游。
朝市皆争识形仪，承祯以道遇明主。
子训卖药归会稽，张君今能尽继之。
冥冥孤鸿东南飞，邈然不负烟霞期。
题义门胡氏华林书院
作者：陈尧叟
朝代：宋
体裁：七言律诗

旌阙书亭焕水乡，四时烟景似沧浪。玉浆寒色连莎砌，金障秋阴覆草堂。田里从来应逊畔，儿孙游戏亦成行。吾君孝理风天下，谁识讴歌缀乐章。
施肩吾宅
作者：陈尧咨
朝代：宋
体裁：七言绝句

幽居正想沧霞客，夜久月寒珠露滴。千年独鹤两三声，飞下岩前一株柏。
普济院
作者：陈尧咨
朝代：宋
体裁：五言绝句

山远峰峰碧，林疏叶叶红。凭阑对僧语，如在画图中。
草堂寺诗
作者：陈尧咨
朝代：宋
体裁：七言律诗

□□□迹□禅关，□殿清虚桧影间。客□□临来此境，僧□兴废指前山。醉闻溪溜吟怀□，坐对岚峰世虑闲。他日功成重游赏，烟霞风物异尘寰。
题三桂亭
作者：陈尧咨
朝代：宋

不夸六印满腰悬，二顷仍寻负郭田。
当日弟兄皆刷羽，如今鸿雁尽摩天。
扶疏已问新栽柳，清浅犹寻旧漱泉。
大尹今来还又去，夕阳旌旆复翩翩。
题三桂亭
作者：陈尧咨
朝代：宋

不夸六印满腰悬，二顷仍寻负郭田。
当日弟兄皆刷羽，如今鸿雁尽摩天。
扶疏已问新栽柳，清浅犹寻旧漱泉。
大尹今来还又去，夕阳旌旆復翩翩。
题三桂亭
作者：陈尧咨
朝代：宋

不誇六印满腰悬，二顷仍寻负郭田。当日弟兄皆刷羽，如今鸿雁尽摩天。扶疏已问新栽柳，清浅犹寻旧漱泉。大尹今来还又去，夕阳旌旆复翩翩。
留题宝相寺
作者：陈尧臣
朝代：宋
体裁：七言绝句

白云楼殿翠林开，终日轩窗四面山。却愧劳生多事客，清凉分得片时闲。
春日田园杂兴
作者：陈尧道
朝代：宋
体裁：五言律诗

化日村田乐，春风耕织图。秧肥科斗动，桑暗鹁鸠呼。罢社翁分胙，占蚕媪得符。傍花随柳处，此事不关吾。
偶作
作者：陈居仁
朝代：宋
体裁：七言绝句

疏树梢头露晓星，薄寒侵榻睡初醒。沙鸥何处惊飞起，点破遥山一抹青。
水调歌头·重过钓台路
作者：陈居仁
朝代：宋
体裁：词

重过钓台路，风物故依然。羊裘轩上，俯临清泚面孱颜。仰见先生风节，更有两公名德，冰雪照人寒。龙野方驰逐，鸿翼自孤骞。酹壶觞，追往昔，笑华颠。别来三纪，推排曾戴侍臣冠。惭愧君恩难答，聊复守符重绾，敢叹客途艰。少报期年政，行泛五湖船。
登庞公读书堂
作者：陈居仁
朝代：宋
体裁：七言律诗

相君事业慕皋夔，被遇王家泰定时。曾向云窗研汉简，故应画栋产灵芝。文镵金石流芳在，像托丹青亘世垂。盛烈丰功难具述，烂然国史著猷为。
登庞公读书堂
作者：陈居仁
朝代：宋

相君事业慕皋夔，被遇王家泰定时。
曾向云窗研汉简，故应画栋产灵芝。
文镵金石流芳在，像託丹青亘世垂。
盛烈丰功难具述，烂然国史着猷为。
竹村居
作者：陈居仁
朝代：宋

霜筠万个绕龙孙，中有茅檐据小村。疏处只容猿鹤过，喜无俗客敢登门。
竹村居
作者：陈居仁
朝代：宋

霜筠万箇绕龙孙，中有茅檐据小村。
疏处只容猿鹤过，喜无俗客敢登门。
西湖感旧
作者：陈居仁
朝代：宋
体裁：七言绝句

苏公堤畔采莲船，蘸碧楼台动管弦。山色湖光宛如昔，心情不似十年前。
高宗皇帝挽词五首
作者：陈居仁
朝代：宋

力拯艰难运，天开圣哲君。赤符恢世祚，苍箓炳人文。帝学穷渊奥，宸奎照典坟。三宗从著号，超轶未前闻。天步方宁只，民区复晏然。心非尧位乐，子授舜躬贤。揖逊高千古，恬怡盛万年。乘云归帝所，溥率泪成川。圣略如天大，仁心亘古无。神兵胜淝水，鸣剑罢伊吾。宵旰逾三纪，歌谣遍八区。耆庞听遗诰，号绝更嗟呼。汉日朝前殿，神尧宴大安。徒誇一时盛，谁似两宫欢。谩采瀛洲药，犹除荆鼎丹。伤心浙江畔，缟仗自回銮。得寿尊慈扆，怡神久北宫。綵衣频侍燕，宝册屡垂鸿。剑落桥山外，陵开禹穴东。从今寿文母，无复玉卮同。
高宗皇帝挽词五首
作者：陈居仁
朝代：宋

力拯艰难运，天开圣哲君。赤符恢世祚，苍籙炳人文。帝学穷渊奥，宸奎照典坟。三宗从著号，超轶未前闻。
高宗皇帝挽词五首
作者：陈居仁
朝代：宋

得寿尊慈扆，怡神久北宫。
彩衣频侍燕，宝册屡垂鸿。
剑落桥山外，陵开禹穴东。
从今寿文母，无复玉卮同。
高宗皇帝挽词五首·其一
作者：陈居仁
朝代：宋

力拯艰难运，天开圣哲君。
赤符恢世祚，苍箓炳人文。
帝学穷渊奥，宸奎照典坟。
三宗从着号，超轶未前闻。
高宗皇帝挽词五首·其一
作者：陈居仁
朝代：宋

力拯艰难运，天开圣哲君。赤符恢世祚，苍箓炳人文。帝学穷渊奥，宸奎照典坟。三宗从著号，超轶未前闻。
高宗皇帝挽词五首·其三
作者：陈居仁
朝代：宋
体裁：五言律诗

圣略如天大，仁心亘古无。神兵胜淝水，鸣剑罢伊吾。宵旰逾三纪，歌谣遍八区。耆庞听遗诰，号绝更嗟呼。
高宗皇帝挽词五首·其二
作者：陈居仁
朝代：宋

天步方宁只，民区复晏然。心非尧位乐，子授舜躬贤。揖逊高千古，恬怡盛万年。乘云归帝所，溥率泪成川。
高宗皇帝挽词五首·其二
作者：陈居仁
朝代：宋

天步方宁只，民区復晏然。
心非尧位乐，子授舜躬贤。
揖逊高千古，恬怡盛万年。
乘云归帝所，溥率泪成川。
高宗皇帝挽词五首·其五
作者：陈居仁
朝代：宋

得寿尊慈扆，怡神久北宫。綵衣频侍燕，宝册屡垂鸿。剑落桥山外，陵开禹穴东。从今寿文母，无复玉卮同。
高宗皇帝挽词五首·其五
作者：陈居仁
朝代：宋

得寿尊慈扆，怡神久北宫。
綵衣频侍燕，宝册屡垂鸿。
剑落桥山外，陵开禹穴东。
从今寿文母，无復玉巵同。
高宗皇帝挽词五首·其四
作者：陈居仁
朝代：宋

汉日朝前殿，神尧宴大安。
徒夸一时盛，谁似两宫欢。
谩采瀛洲药，犹除荆鼎丹。
伤心浙江畔，缟仗自回銮。
高宗皇帝挽词五首·其四
作者：陈居仁
朝代：宋

汉日朝前殿，神尧宴大安。徒誇一时盛，谁似两宫欢。谩采瀛洲药，犹除荆鼎丹。伤心浙江畔，缟仗自回銮。
游碧落洞
作者：陈履
朝代：宋

碧落传闻久，兹来列彦同。草沾游士屐，台挹大王风。一涧流元始，双崖凿混濛。天然自奇绝，不惜五丁功。
游碧落洞
作者：陈履
朝代：宋

碧落传闻久，兹来列彦同。
草沾游士屐，台挹大王风。
一涧流元始，双崖凿混蒙。
天然自奇绝，不惜五丁功。
谒麻衣祠
作者：陈山泉
朝代：宋

雨晴泥路滑，杖履岂徒劳。
双桧塔前老，一峰天外高。
锡泉通殿砌。岩瀑起波涛。
欲问麻衣意，风林作怒号。
谒麻衣祠
作者：陈山泉
朝代：宋
体裁：五言律诗

雨晴泥路滑，杖履岂徒劳。双桧塔前老，一峰天外高。锡泉通殿砌，岩瀑起波涛。欲问麻衣意，风林作怒号。
全州礲岩
作者：陈岘
朝代：宋
体裁：七言绝句

泉流萦带戛冰玉，石壁深窈寒侵衣。开凿应劳造化力，窟宅如待灵仙归。
全州观风楼
作者：陈岘
朝代：宋

江源发蛮荒，来与湘灌遇。交流趋城隅，清映日东注。群山半楚越，驰骤若竞赴。谯门百步南，楼堞此雄踞。观风久标名，栋宇初改故。极目渺塞岭，蔚起矗云雾。千里耸翠碧，众水横练素。古寺带林薄，渔艇依野渡。村墟互隐见，风烟自朝暮。东西亘井络，棋分杂营戍。偶值丰登年，乐此保生聚。秋风黄花天，良集盛簪屦。肴觞固匪虔，藉此山水具。登临方兴深，诸君幸少驻。
全州观风楼
作者：陈岘
朝代：宋

江源发蛮荒，来与湘灌遇。
交流趋城隅，清映日东注。
群山半楚越，驰骤若竞赴。
谯门百步南，楼堞此雄踞。
观风久标名，栋宇初改故。
极目渺塞岭，蔚起矗云雾。
千里耸翠碧，众水横练素。
古寺带林薄，渔艇依野渡。
村墟互隠见，风烟自朝暮。
东西亘井络，碁分杂营戍。
偶值丰登年，乐此保生聚。
秋风黄花天，良集盛簪屦。
肴觞固匪虔，藉此山水具。
登临方兴深，诸君幸少驻。
宿董山寺
作者：陈岘
朝代：宋
体裁：古风

送客联镳归，得得招提宿。晚渡沧江口，路入青山曲。突兀忽在眼，一洗奔驰俗。然灯遽呼酒，僧留供野蔌。林高上明月，谈声响空谷。坐久夜益深，同来或鼾熟。明朝返城郭，此兴真可录。
楚南伟观楼
作者：陈岘
朝代：宋

平生足迹穷遐陬，一麾更守湖湘州。
西接悬崖五溪曲，南望渺极苍梧愁。
天涯牢落孰慰意，千嶂倒影三江流。
千里脉络兹要会，意趣端与江山投。
羣峰四遶立碧玉，带映林薄如雕锼。
虬蟠虎骤互起伏，天作地涌非凡俦。
郊村依约半洲渚，远明天际来归舟。
湖南素号清绝地，一旦呈露疑神谋。
作成英奇易旧观，俗化远与邹鲁侔。
寄语后来无泯没，共保佳致传千秋。
楚南伟观楼
作者：陈岘
朝代：宋

平生足迹穷遐陬，一麾更守湖湘州。西接悬崖五溪曲，南望渺极苍梧愁。天涯牢落孰慰意，千嶂倒影三江流。千里脉络兹要会，意趣端与江山投。群峰四绕立碧玉，带映林薄如雕锼。虬蟠虎骤互起伏，天作地涌非凡俦。郊村依约半洲渚，远明天际来归舟。湖南素号清绝地，一旦呈露疑神谋。作成英奇易旧观，俗化远与邹鲁侔。寄语后来无泯没，共保佳致传千秋。
舟次鄂州
作者：陈岘
朝代：宋
体裁：五言律诗

蜀江来滚滚，楚望意悠悠。浩气高情晓，新寒带晚秋。关山方北顾，烟火又南楼。蓬鬓天涯客，萧然一叶舟。
郡圃依绿亭
作者：陈岘
朝代：宋

修林平沼久荒埃，招领春风一笑回。扫净莓苔分径岸，剩添桃李结亭台。时因休吏文书了，忽作閒人杖屡来。待与邦人同醉乐，一樽何惜少徘徊。
郡圃依绿亭
作者：陈岘
朝代：宋
体裁：七言律诗

修林平沼久荒埃，招领春风一笑回。扫净莓苔分径岸，剩添桃李结亭台。时因休吏文书了，忽作閒人杖屦来。待与邦人同醉乐，一樽何惜少徘徊。
郡圃依绿亭
作者：陈岘
朝代：宋

修林平沼久荒埃，招领春风一笑回。
扫凈莓苔分径岸，剩添桃李结亭台。
时因休吏文书了，忽作閒人杖屡来。
待与邦人同醉乐，一樽何惜少徘徊。
雨中偶成
作者：陈岘
朝代：宋
体裁：五言律诗

雨声春不绝，绿涨与池平。久摘花犹好，新锄草又生。闭门惟我独，终日断人行。对酒还忧病，裁诗强遣情。
饮翁常之宅分韵得友字
作者：陈岘
朝代：宋
体裁：古风

杖屦随春风，邂逅得良友。行行西域道，触目尽花柳。还步过茆茨，交欢亦何有。东邻颇好事，邀我意良厚。南窗竹风凉，更命新醅酒。一醉何足辞，期此百年久。
龙隠岩
作者：陈岘
朝代：宋
体裁：七言绝句

烟萝深锁非凡境，泉石相逢似故人。归认落花犹恐误，天风为我隔嚣尘。
七布水
作者：陈岩
朝代：宋
体裁：七言绝句

只缘雨过水倾崖，霍地冰帘数幅开。始信人间真实相，尽从无始劫中来。
三游洞
作者：陈岩
朝代：宋

清风披拂藓苔痕，洞裏仙乡万古春。
有路尽通尘世客，来游何独是三人。
三游洞
作者：陈岩
朝代：宋

清风披拂藓苔痕，洞里仙乡万古春。有路尽通尘世客，来游何独是三人。
上下华池
作者：陈岩
朝代：宋
体裁：七言绝句

听钟吃饭东西寺，就水烹茶上下池。二百年来陈迹在，摩挲苔藓日西时。
上雪潭三汲亭
作者：陈岩
朝代：宋
体裁：七言绝句

水沫抛来骤出奇，满空洒下雪纷披。云端惊见双峰面，恰是仙人剪水时。
下雪潭雪浪亭
作者：陈岩
朝代：宋
体裁：七言绝句

潭面摇光媚日华，水文倒影射檐牙。倚阑如在云霄上，俯看萦风万雪花。
东协济祠
作者：陈岩
朝代：宋
体裁：七言绝句

新祠金碧照林丘，十五年前认昔游。月桂山茶分左右，满庭花事各春秋。
东藏源
作者：陈岩
朝代：宋
体裁：七言绝句

腻雨增多树色深，惠风吹转药苗新。一湾水绕旃檀国，流向山前普济人。
东阳涧
作者：陈岩
朝代：宋
体裁：七言绝句

涧平如刬水流迟，湛碧溶溶可染衣。白石栏边人不到，月明风细一鸥飞。
中峰
作者：陈岩
朝代：宋

岪郁盘纡直拄空，众峰环绕独居中。山头要看僧禅定，南北东西路各通。
中峰
作者：陈岩
朝代：宋

岪鬰盘纡直拄空，众峰环绕独居中。
山头要看僧禅定，南北东西路各通。
九子峰
作者：陈岩
朝代：宋
体裁：七言绝句

小大扶携作伴行，欢然恋恋意相倾。信知万古山头石，还有人间母子情。
九子庵
作者：陈岩
朝代：宋
体裁：七言绝句

修途百折到山顶，绀宇数间开道场。倦卧尽人身自在，翻愁作梦趁黄粱。
二神峰
作者：陈岩
朝代：宋
体裁：七言绝句

伯仲怡然意甚真，齐肩握手笑相亲。云阴解駮排空立，秀出人间棣萼春。
云外峰
作者：陈岩
朝代：宋

耸入云端一壁青，地高转步即天京。
有人着屐衝云去，但见云从脚下生。
云外峰
作者：陈岩
朝代：宋

耸入云端一壁青，地高转步即天京。有人著屐冲云去，但见云从脚下生。
云岩洞
作者：陈岩
朝代：宋
体裁：七言绝句

卷曲山阿路窈深，春风随地散幽芬。洞中仙客谁为伴，去去来来自在云。
云峰
作者：陈岩
朝代：宋

诘朝云出雨如倾，向晚云归日逗明。不比世间翻覆手，望云人要验阴晴。有动皆从静处生，岚光正与日争熏。山灵要眩游人眼，石缝中间旋出云。
云峰·其一
作者：陈岩
朝代：宋
体裁：七言绝句

诘朝云出雨如倾，向晚云归日逗明。不比世间翻覆手，望云人要验阴晴。
云峰·其二
作者：陈岩
朝代：宋
体裁：七言绝句

有动皆从静处生，岚光正与日争熏。山灵要眩游人眼，石缝中间旋出云。
云门峰
作者：陈岩
朝代：宋
体裁：七言绝句

两崖对耸三千丈，上倚清虚小有天。玉户金铺云杳霭，罗衣摇曳几神仙。
五台明智院
作者：陈岩
朝代：宋

前冈后陇尽纡余，岚影烟光半有无。
山脚断边开古剎，五台分布似连珠。
五台明智院
作者：陈岩
朝代：宋

前冈后陇尽纡馀，岚影烟光半有无。山脚断边开古刹，五台分布似连珠。
五钗松
作者：陈岩
朝代：宋
体裁：七言绝句

五股钗松黛色鲜，山家插鬓不成妍。道人见了都无用，付与云鬟雾鬓仙。
五龙湾
作者：陈岩
朝代：宋
体裁：七言绝句

石骨分开四角棱，日华磨透镜光明。水流圆折仍方折，忽作铿然戛玉声。
仙人塘
作者：陈岩
朝代：宋

陂塘一曲水泓澄，山簇瑶台十二层。
剩脉余膏流不尽，芝田蕙圃岁常登。
仙人塘
作者：陈岩
朝代：宋

陂塘一曲水泓澄，山簇瑶台十二层。剩脉馀膏流不尽，芝田蕙圃岁常登。
会仙峰
作者：陈岩
朝代：宋
体裁：七言绝句

仙袂飘飘拂翠巅，知微来此宴群仙。人间风雨山间月，始信仙家别有天。
保真院
作者：陈岩
朝代：宋

野寺荒山涧水滨，古藤翠筱自摇春。僧閒晏坐无人到，内保禅心一味真。
保真院
作者：陈岩
朝代：宋

野寺荒山涧水滨，古藤翠篠自摇春。
僧閒晏坐无人到，内保禅心一味真。
净信院
作者：陈岩
朝代：宋
体裁：七言绝句

来自青松翠竹关，秋风吹帽醉醒间。纷纷遮眼尘如海，拈起毫端又说山。
净居院
作者：陈岩
朝代：宋
体裁：七言绝句

缭白萦青照眼波，芙蓉出没在天河。不因云影閒来去，安得春山态度多。
净巾石
作者：陈岩
朝代：宋

炯炯豁开明镜台，是中无处着尘埃。
平生心地常如此，何暇频频拂拭来。
净巾石
作者：陈岩
朝代：宋

炯炯豁开明镜台，是中无处著尘埃。平生心地常如此，何暇频频拂拭来。
凤皇岭
作者：陈岩
朝代：宋
体裁：七言绝句

望望梧桐一刬齐，山深曾是凤来栖。只今吾道非耶是，更有何人歌凤兮。
列仙峰
作者：陈岩
朝代：宋
体裁：七言绝句

笑闯黄冠高切云，前携后掖互相亲。我来历历披云看，试问肩随是几人。
刘世疏庵
作者：陈岩
朝代：宋
体裁：七言绝句

乱草枯茅町疃场，寒风捲地日荒荒。有来提起山庵话，又是先生朽骨香。
刘相公寨基
作者：陈岩
朝代：宋
体裁：七言绝句

苦雾腥云染寇锋，万家乡井雉罹罿。山前堆满纵横骨，换得将军不战功。
化城寺
作者：陈岩
朝代：宋

匝径茸茸菜甲青，透池艳艳藕花明。四方衲子寻幽践，多少空山振锡声。
化城寺
作者：陈岩
朝代：宋

匝径茸茸菜甲青，透池艷艷藕花明。
四方衲子寻幽践，多少空山振锡声。
化城池
作者：陈岩
朝代：宋

簇簇青莲满意开，老僧夸说旧栽培。
尘埃不涅花心性，净客原从净土来。
化城池
作者：陈岩
朝代：宋

簇簇青莲满意开，老僧誇说旧栽培。尘埃不涅花心性，净客原从净土来。
十丈洞
作者：陈岩
朝代：宋
体裁：七言绝句

水从洞口泻玻瓈，松桧林中日影低。胜景略无人避世，始知不是武林溪。
千尺泉
作者：陈岩
朝代：宋
体裁：七言绝句

下临无地上连天，中有飞流涌满泉。今我不图今日到，诗成要檄两龙眠。
半霄亭
作者：陈岩
朝代：宋
体裁：七言绝句

烟际晴岚似有无，举头相望是云衢。若为透入云间路，直渡银河采白榆。
协济祠
作者：陈岩
朝代：宋
体裁：七言绝句

水流无限白云深，胜迹灵光古到今。第一溪山神卜宅，蕙肴椒酒万家心。
南台
作者：陈岩
朝代：宋

旧日新罗国裏僧，山间散满百千灯。
只将一嘿消诸妄，坐透禅机最上乘。
南台
作者：陈岩
朝代：宋

旧日新罗国里僧，山间散满百千灯。只将一嘿消诸妄，坐透禅机最上乘。
南阳涧
作者：陈岩
朝代：宋
体裁：七言绝句

人家四散占荒丘，晓夜悲鸣涧水流。点点寒鸦来不尽，昏云颓日古猷州。
卧云庵
作者：陈岩
朝代：宋

乱云堆裏酣酣梦，人在清泉白石间。
胶扰劳生鼎中沸，有官不换此身閒。
卧云庵
作者：陈岩
朝代：宋

乱云堆里酣酣梦，人在清泉白石间。胶扰劳生鼎中沸，有官不换此身閒。
卧牛石
作者：陈岩
朝代：宋
体裁：七言绝句

石犀沉后波涛息，石燕飞时风雨来。堪笑石牛徒解卧，山田无数任蒿莱。
卧龙庵
作者：陈岩
朝代：宋
体裁：七言绝句

孔明西去终扶汉，散骑南来莫拯唐。同是卧龙殊用舍，古今易地两南阳。
双峰
作者：陈岩
朝代：宋
体裁：七言绝句

仙洞深沉杳不扃，层峦双耸插天青。矞云常抱山头石，曾是前朝岳降灵。
双峰居士书堂
作者：陈岩
朝代：宋
体裁：七言绝句

夜鹤相催蕙帐眠，归来领略旧山川。油云捲入双峰顶，收得声名四十年。
双峰庵
作者：陈岩
朝代：宋

江南九子云深处，亦有新罗国裏人。
用夏变夷夷变夏，世间毕竟是谁真。
双峰庵
作者：陈岩
朝代：宋

江南九子云深处，亦有新罗国里人。用夏变夷夷变夏，世间毕竟是谁真。
双泉
作者：陈岩
朝代：宋
体裁：七言绝句

槛泉涌出不多深，兑泽相资互有心。水净苦嫌尘土污，底须吾欲濯吾襟。
双溪
作者：陈岩
朝代：宋
体裁：七言绝句

二水来从翠岭头，相逢涧谷却同流。冷光如镜清人骨，探借山间六月秋。
双石岩
作者：陈岩
朝代：宋
体裁：七言绝句

旧日禅扉松竹幽，寺移西去几经秋。谁知一匝枯茅地，曾是谈经石点头。
叠石塔
作者：陈岩
朝代：宋

无复晨钟暮鼓声，慧云犹护法灯明。佛乘大有扶持力，旧塔虽攲不解倾。
古仙峰
作者：陈岩
朝代：宋
体裁：七言绝句

日薄烟低莽苍间，古仙相望白云端。山中倘有安期枣，觅取归来当晚餐。
古仙洞
作者：陈岩
朝代：宋
体裁：七言绝句

风袅藤萝水舞苔，洞门常闭不常开。草根满地皆灵药，彭祖偓佺曾到来。
合涧
作者：陈岩
朝代：宋
体裁：七言绝句

涧分南北两源通，绕转春山翠几重。偶尔混然成一派，滔滔东去共朝宗。
吴氏新城宅
作者：陈岩
朝代：宋
体裁：七言绝句

溪声西去疾于雷，山麓云根翠户开。枉却幽寻三十载，壶天月窟欠曾来。
呈凤岭
作者：陈岩
朝代：宋
体裁：七言绝句

綵凤飞来以瑞呈，飘飘五色锦衣明。悬知不入鸱鸮伴，要向朝阳效一鸣。
嘉鱼池
作者：陈岩
朝代：宋
体裁：七言绝句

客有忘形物我间，寸丝不挂漫垂竿。游鱼得计洋洋乐，人作西方丙穴看。
圣泉院
作者：陈岩
朝代：宋
体裁：七言绝句

释子亲传马祖衣，枯藤来此卓烟霏。斓斑锦石寒泉底，湛碧中涵五色辉。
地藏塔
作者：陈岩
朝代：宋

八十四级山头石，五百余年地藏坟。
风撼塔铃天半语，众人都向梦中闻。
地藏塔
作者：陈岩
朝代：宋

八十四级山头石，五百馀年地藏坟。风撼塔铃天半语，众人都向梦中闻。
垂云涧
作者：陈岩
朝代：宋
体裁：七言绝句

飞瀑奔崖色皎然，飘空上下势相连。看来不是天河水，尽是兜罗片片绵。
处士岩
作者：陈岩
朝代：宋
体裁：七言绝句

枯松瘦柏几千年，老屋相依住翠烟。雷破前山风振海，先生兀兀正逃禅。
大还岭
作者：陈岩
朝代：宋

龟肠刳尽不缘饥，鹤骨生来岂解肥。炼得丹成生羽翼，山中无复赵知微。
大还岭
作者：陈岩
朝代：宋

龟肠刳尽不缘饥，鹤骨生来岂解肥。
炼得丹成生羽翼，山中无復赵知微。
天井
作者：陈岩
朝代：宋
体裁：七言绝句

分派天河入地深，断无射鲋汩泥尘。仙乡初不谙机事，多少山间抱瓮人。
天柱峰
作者：陈岩
朝代：宋

直拄虚空倚不斜，上通绛阙玉皇家。若移此柱天西北，鍊石无功说女娲。鬼烂神焦不救燃，岂知此柱固依然。九关尝藉扶持力，肯信人间有杞天。
天柱峰·其一
作者：陈岩
朝代：宋

直拄虚空倚不斜，上通绛阙玉皇家。
若移此柱天西北，炼石无功说女娲。
天柱峰·其一
作者：陈岩
朝代：宋

直拄虚空倚不斜，上通绛阙玉皇家。若移此柱天西北，鍊石无功说女娲。
天柱峰·其二
作者：陈岩
朝代：宋
体裁：七言绝句

鬼烂神焦不救燃，岂知此柱固依然。九关尝藉扶持力，肯信人间有杞天。
天柱庵
作者：陈岩
朝代：宋
体裁：七言绝句

石壁参天驻冷云，一声幽鸟忽惊人。庵前庵后山如旧，朽柏年来不再春。
天池峰
作者：陈岩
朝代：宋
体裁：七言绝句

雁浴鸥栖水影平，菰蒲菱芡透波生。冷风瑟瑟山前起，应有天仙下濯缨。
天香岭
作者：陈岩
朝代：宋

日边有诏起征君，遥望长安隔万云。
一炷清香天在上，征君只欲断知闻。
天香岭
作者：陈岩
朝代：宋

日边有诏起徵君，遥望长安隔万云。一炷清香天在上，徵君只欲断知闻。
头陀岭无相院
作者：陈岩
朝代：宋
体裁：七言绝句

头陀岭下招提境，画阁阑干几度凭。游客骤来还倏去，看山输与在家僧。
安禅峰
作者：陈岩
朝代：宋
体裁：七言绝句

山头兀坐已忘年，咫尺孤云两角天。但有圆明真实在，是身何往不安禅。
宝陀岩
作者：陈岩
朝代：宋
体裁：七言绝句

阴磴层崖洞室宽，奇花异草几多般。綵云不动金光起，便作金莲法界看。
少微峰
作者：陈岩
朝代：宋

隐居不惠不夷间，拜爵山中驿使还。身远觚棱几千里，少微星影堕空山。
少微峰
作者：陈岩
朝代：宋

隠居不惠不夷间，拜爵山中驿使还。
身远觚棱几千里，少微星影堕空山。
展旗峰
作者：陈岩
朝代：宋
体裁：七言绝句

山形南去疾如驰，高处展开三丈旗。山下行人争指似，龙蛇影动夕阳时。
岩泉
作者：陈岩
朝代：宋
体裁：七言绝句

月光泉脉泻虚明，澄碧无瑕注一泓。大字石间标圣水，只缘彻底是真清。
崇圣院
作者：陈岩
朝代：宋
体裁：七言绝句

山形四抱水来前，中有金莲色界天。清磬一声僧定起，松间灵鹤舞蹁跹。
广修院
作者：陈岩
朝代：宋
体裁：七言绝句

别去招提恰十霜，几番梦到五峰堂。有怀此地同僧夏，对佛閒烧结愿香。
广福寺
作者：陈岩
朝代：宋
体裁：七言绝句

五百年来贝叶光，劫灰难泯壁中藏。山僧要广人间福，长日工夫一炷香。
延华观
作者：陈岩
朝代：宋
体裁：七言绝句

五百年间岸谷移，邯郸枕上梦回时。兔葵燕麦玄都观，好继刘郎旧日诗。
开元观
作者：陈岩
朝代：宋
体裁：七言绝句

坏道哀湍鬼火青，山间留得观冲名。仙宫分置玄真像，想见开元旧太平。
弄珠潭
作者：陈岩
朝代：宋
体裁：七言绝句

龙抱明珠出岸隈，夜光草木亦昭回。叮咛莫向深潭睡，恐有人从颔底来。
归云领
作者：陈岩
朝代：宋
体裁：七言绝句

飞云蔼蔼出从龙，遍为山村办岁丰。雨到足时云自敛，有功及物不言功。
忘归亭
作者：陈岩
朝代：宋
体裁：七言绝句

两袖飘飘恍欲仙，半醒半醉酒明船。太虚一室都无碍，皎月凉风石上眠。
思贤岩
作者：陈岩
朝代：宋
体裁：七言绝句

谏稿成埃两鬓丝，考槃在涧倚天知。岩前风叶行人耳，便是襄阳堕泪碑。
悬水
作者：陈岩
朝代：宋
体裁：七言绝句

日夜云间喷薄鸣，玉龙千尺绕山行。漏天泻下银河水，来作僧窗夜雨声。
戛玉亭
作者：陈岩
朝代：宋
体裁：七言绝句

丘中流水度鸣琴，静与僧房发妙音。高下抑扬浑不断，时时写出昔贤心。
招贤峰
作者：陈岩
朝代：宋
体裁：七言绝句

翘翘车乘力招贤，建业山河五十年。欲问兴亡无问处，一声山鸟忽来前。
拱辰峰
作者：陈岩
朝代：宋
体裁：七言绝句

水合众流同赴海，山分一岭独朝天。居高素以谦为德，日月倾心斗极边。
拾宝岩
作者：陈岩
朝代：宋
体裁：七言绝句

梵王住在光明殿，万宝真同瓦砾看。玉块金沙随地有，好来撷取入中单。
文殊峰
作者：陈岩
朝代：宋
体裁：七言绝句

佛法中存不二门，空然洗尽意根尘。山头日月如旋磨，照见光明示现身。
斧柯岭
作者：陈岩
朝代：宋
体裁：七言绝句

偶尔观棋忽烂柯，岂知胜负是如何。归来笑问人间事，恰是人间胜负多。
新城精舍
作者：陈岩
朝代：宋
体裁：七言绝句

朱甍碧瓦粉墙围，花舫回光洞户辉。自是故家开第宅，乔林景物两芳菲。
昇云峰
作者：陈岩
朝代：宋
体裁：七言绝句

云本无心尽日閒，溶溶曳曳不离山。忽思去作人间雨，腾上虚空一饷间。
春阳台
作者：陈岩
朝代：宋
体裁：七言绝句

富贵风吹一鬨埃，春阳留得旧时台。老松偃蹇山前立，曾见昔人歌舞来。
晏坐岩
作者：陈岩
朝代：宋
体裁：七言绝句

掠地霜风黄叶飞，山人晏坐已多时。但知六凿俱通透，不省支床旧有龟。
普贤台
作者：陈岩
朝代：宋
体裁：七言绝句

石台宿草几年荒，不比维摩狮子床。大士向来曾晏坐，是身如电暗回光。
曹山延寿院
作者：陈岩
朝代：宋
体裁：七言绝句

三角坳泓一角亏，其间浊水照摩尼。风幡不动炉烟直，正是僧禅定起时。
曹溪
作者：陈岩
朝代：宋
体裁：七言绝句

近水人家自是奇，水成湾处各开扉。波光一片青铜镜，无数文禽照影飞。
曾氏景全亭
作者：陈岩
朝代：宋
体裁：七言绝句

绿色轩窗四面开，几曾閒却对山杯。十分尽是天然景，未信丹青画得来。
最胜亭
作者：陈岩
朝代：宋
体裁：七言绝句

烟收雾敛翠成围，来助幽亭眼界奇。衲子苦于山索句，棱棱瘦骨不禁诗。
望仙祠
作者：陈岩
朝代：宋
体裁：七言绝句

岚翠相迎一笑中，窅然想见旧仙踪。纷纷云气蓬莱近，目断前山几十重。
望江亭
作者：陈岩
朝代：宋
体裁：七言绝句

衮衮长江浸落晖，水流不尽觉云移。登高忽动离骚恨，无奈山川苦要诗。
李化文书堂
作者：陈岩
朝代：宋
体裁：七言绝句

世路嵚崎两鬓丝，山中留客且伸眉。竹林胜践虽相似，犹恨前贤所欠诗。
李白书堂
作者：陈岩
朝代：宋
体裁：七言绝句

兰芷春风满地香，谪仙曾卧白云乡。山间精爽今犹在，落月时时见屋梁。
枕月峰
作者：陈岩
朝代：宋
体裁：七言绝句

层崖缺处月婵娟，金背虾蟆就石眠。笑问月边人在否，中宵有梦到钧天。
梅花峰
作者：陈岩
朝代：宋
体裁：七言绝句

僵立枯梢带雪霜，至今阴极动潜阳。不嫌孤寂无人到，一点春风万壑香。
永安塔
作者：陈岩
朝代：宋
体裁：七言绝句

心不能安总是魔，亭亭孤塔镇岩阿。倘无佛力三千行，奈此丘蛇井鼠何。
沉机石
作者：陈岩
朝代：宋
体裁：七言绝句

忠诚为国心无累，简易临民讼自稀。与世相安真省事，若为作意苦沉机。
法乐院
作者：陈岩
朝代：宋
体裁：七言绝句

无住师参第一禅，指开古洞秀岩天。东扶西倒都休问，且结人间见在缘。
派派泉
作者：陈岩
朝代：宋
体裁：七言绝句

水源同出万山头，上半支分各自流。曲折绕从山下去，短莎随地弄轻柔。
流觞濑
作者：陈岩
朝代：宋
体裁：七言绝句

四海秋风吹战尘，有来濯足到溪滨。天荒地老人间世，醉把流觞一笑春。
浮桃涧
作者：陈岩
朝代：宋
体裁：七言绝句

庐山董凤曾栽杏，凤岭知微亦种桃。怕有人来问前古，涧中不肯放渔舠。
清漪潭
作者：陈岩
朝代：宋

水出双溪似镜平，萦回遇石自成文。眼明波上谁相对，只有飞来白鹭群。
清漪潭
作者：陈岩
朝代：宋

水出双溪似镜平，萦迴遇石自成文。
眼明波上谁相对，只有飞来白鹭群。
清隐岩
作者：陈岩
朝代：宋

一生不买真清誉，平日不歌招隐诗。底事琢山成大字，有名还被众人知。
清隠岩
作者：陈岩
朝代：宋

一生不买真清誉，平日不歌招隠诗。
底事琢山成大字，有名还被众人知。
源清庄
作者：陈岩
朝代：宋
体裁：七言绝句

凑入方池一脉泉，泥沙不杂性中天。时时自照清癯影，白露风标是水仙。
滕子京书堂
作者：陈岩
朝代：宋
体裁：七言绝句

云外峰前结旧庐，胸中经济眼中书。兵间一范同鞍马，不记深山蕙帐虚。
滴水岩
作者：陈岩
朝代：宋

点溜常穿石眼寒，藓纹如绣不曾乾。山头一滴曹溪水，山下人人仰面看。
滴水岩
作者：陈岩
朝代：宋

点溜常穿石眼寒，藓纹如绣不曾干。
山头一滴曹溪水，山下人人仰面看。